Ички ишлар вазирлигида лавозим тайинловлари амалга оширилди - UzNews.uz\nПодполковник Ситмуратов Усманжан Тенгелович Қорақалпоғистон Республикаси Элликқалъа тумани ички ишлар бўлими бошлиғи лавозимига тайинланди. Тайинловга қадар У.Ситмуратов Қорақалпоғистон Республикаси ИИВ Тергов бошқармаси бошлиғи ўринбосари лавозимида хизмат қилган.\nПодполковник Назиров Шохрухбек Холмухамедович Андижон вилояти Андижон шаҳар бўйича ички ишлар органлари фаолиятини мувофиқлаштириш бошқармаси бошлиғи вазифасини бажарувчиси лавозимига тайинланди. Тайинловга қадар Ш.Назиров Андижон вилояти ИИБ Жиноят қидирув бошқармаси бошлиғи лавозимида хизмат қилган.\nПодполковник Жабборов Отабек Камолиддинович Наманган вилояти Чортоқ тумани ички ишлар бўлими бошлиғи лавозимига тайинланди. Тайинловга қадар О. Жабборов Наманган вилояти ИИБ Терроризм ва экстремизмга қарши курашиш бошқармаси бошлиғи ўринбосари - терроризм ва экстремизмга қарши курашиш бўлими бошлиғи лавозимида хизмат қилган.\nПодполковник Умаров Хондамир Аллаёрович Самарқанд вилояти Каттақўрғон шаҳар ички ишлар бўлими бошлиғи лавозимига тайинланди. Тайинловга қадар Х.Умаров Самарқанд вилояти ИИБ Йўл ҳаракати хавфсизлиги бошқармаси йўл-патруль хизмати батальони командири ўринбосари-штаб бошлиғи лавозимида хизмат қилган.\nПодполковник Хайитов Рустамжон Тураевич Фарғона вилояти Бувайда тумани ички ишлар бўлими бошлиғи лавозимига тайинланди. Тайинловга қадар Р.Хайитов Фарғона вилояти ИИБ Жиноят қидирув бошқармаси қидирув ишларини ташкил этиш бўлими бошлиғи лавозимида хизмат қилган.\nТошкентда солиқчи пора билан қўлга тушди\n27 июль, 14:25\nМБ валюталарнинг янги курсини белгилади: доллар нархи тушди\n27 июль, 12:03\nФарғонада МХХ 15 минг доллар сотаётганларни қўлга олди (Видео)


Обама АҚШ тарихида илк маротаба илмий мақола чоп этган президент бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Обама АҚШ тарихида илк маротаба илмий мақола чоп этган президент бўлди\t16:21, 14 июль 2016\tБарак Обама АҚШ тарихида илк маротаба илмий журналда мақола эълон қилган президент бўлди, деб хабар берди “Gazeta.ru” нашри.\n“United States Health Care Reform: Progress to Date and Next Steps” сарлавҳали мақола 11 июль куни JAMA номли обрўли тиббиёт нашрида чоп этилди. Унда муаллиф АҚШ соғликни сақлаш тизимидаги реформа натижаларини таҳлил қилиб, бу соҳани ривожлантиришдаги янги таклифларини берган. Обама далиллар асосида соғликни сақлаш тизимидаги реформа натижасида 20 миллион америкалик тиббий суғуртага эга бўлганини мисол қилиб келтирган. У реформани қўллаб-қувватлашни, дори-дармон бозорида рақобатни кучайтиришни, нарх-навони тартибни солишни таклиф этган. Мақола муаллифи — President of the United States, Washington, DC деб кўрсатилган. Илгари АҚШнинг икки президенти кенжа Жорж Буш ва Билл Клинтонларнинг 2004 йилда JAMA журналида ва 1997 йилда Science журналида мақолаларга ёзган изоҳлари чоп этилган эди.


Машҳур тик-токер ўзи берган совғани қайтариб олди - 23 Июня 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 29.07.2021, 22:46\nГлавная » 2021 » Июнь » 23 » Машҳур тик-токер ўзи берган совғани қайтариб олди\nВолошин кўчада юрган она-боланинг олдига яқинлашади. Ўзининг кумирини кўрган қизалоқ қувониб кетади. Тик токер эса унга iPhone совға қилиб, уни янада қувонтиради. Блогер буларнинг барчасини камерага туширади.\nКейинчалик у камерани ўчириб қўйиб, телефонни қайтариб беришларини сўрайди. Бундан ташқари бу ҳақда ҳеч кимга гапирмасликлари эвазига пул таклиф қилади.


Қримтатарлар мажлиси раисининг ўринбосари ҳибсга олинди\n27 май 2022, Тошкент вақти: 05:24\nРоссия томонидан аннексия қилинган Қримда суд қримтатар мажлиси раисининг ўринбосари Наримон Жалолни икки ойга ҳибсга олиш ҳақида қарор чиқарди. У “диверсияга кўмаклашганлик”да айбланмоқда.\nАввалроқ россиялик ҳуқуқ-тартиботчилар Симферополда қримтатарларнинг уйларида тинтув ўтказишган, тинтув ортидан Наримон Жалол дохил беш киши ушланган. Қўлга олинганлардан икки нафари – ака-ука Ахметовлар диверсияда, аниқроғи Перевальное қишлоғидаги газ қувурига қасддан шикаст етказганликда айбланишган.\nУлар қўлга олинганидан кейин қримтатар миллатига мансуб ўнлаб одам ўз яқинлари тақдиридан хавотир олишиб, Россия Федерал хавфсизлик хизматининг (ФСБ) Симферополдаги бошқармаси биноси олдига чиқишган. Полиция бу стихияли йиғинни тарқатиб, қирқдан зиёд кишини қўлга олган.\nҚримтатарларга қарши репрессиялар 2014 йили яриморол Россия томонидан аннексия қилинганидан кейин бошланган. Қримтатарларнинг кўпи Қримнинг Россияга қўшиб олинишига қарши чиққан эдилар. Айни пайтда яриморолнинг туб аҳолиси ҳисобланмиш бу миллат вакилларидан юз чоғлиси қамоқхоналарда ўтирибди ёки ҳисбхонадан терговга қатнаяпти. Кўпинча улар экстремизмда айбланмоқда.\nРоссиялик расмийларга бўйсинадиган Қрим Олий суди 2016 йили қримтатарлари мажлисини экстремистик ташкилот деб топган ва унинг фаолиятини тақиқлаб қўйган.


БУНЁДКОРЛИК БАҲОСИ — 21asr.uz\nДунёда ҳар бир нарсанинг ўз баҳоси бордир, балки. Бироқ энг азиз, энг улуғ айёмимиз – Мустақиллигимизнинг 26 йиллик санасини муносиб нишонлашга қизғин тайёргарлик кўрилаётган ушбу кунларда ватандошларимиз кўнглидан кечаётган туйғуларни, янги сифат босқичига кўтарилган ислоҳотларнинг кўламини, жадал давом этаётган улкан бунёдкорлик жараёнини баҳолаш учун оламдаги қайси ўлчов бирлигининг мезони етаркин?..\nХалқ ишонч билдирган бир депутат, ижодкор сифатида сайловчилар билан мулоқотда бўлиб, уларнинг дарду ташвишларига, қувончу ютуқларига қулоқ тутар экансиз, авваламбор, уларда шукроналик ҳиссини англайсиз. Гарчи, муаммо билан мурожаат килаётган бўлса-да, кўпгина юртдошларимиз ўз ташвишини сўзлаётиб ҳам, гап орасида фаровон турмушимиз билан боғлиқ ҳайратини яширолмайди. Сезамизки, улар ҳам муаммолар гирдобида ўралашиб эмас, балки улуғ ишларга дахлдор бўлиб яшашни истайдилар.\nБугун бутун Ўзбекистон улкан қурилиш майдонига айлангандек гўё. Қайси шаҳар ёки туманда, қишлоқларда бўлманг, янги барпо этилаётган маъмурий-маиший, ишлаб чиқариш объектларига кўзингиз тушади. Қолаверса, аҳоли томонидан қурилаётган кўплаб шахсий иморатлар ҳам бу улкан бунёдкорликнинг бир қисмига айланган.\nЖорий йилда инвестиция дастурига асосан Жиззах вилоятида ижтимоий соҳа объектларида 104 миллиард 148 миллион 891 минг сўмлик, соғлиқни сақлаш объектларида 20 миллиард 252 миллион 851 минг сўмлик қурилиш, қайта таъмирлаш ва 15 миллиард 991 миллион 246 минг сўмлик реконструкция ишлари амалга оширилиши кўзда тутилган. Дастурга асосан, Жиззах иқтисодиёт ва хизмат кўрсатиш коллежида 348 миллион, Жиззах педагогика коллежида 1 миллиард 71 миллион 200 минг сўмлик, Жиззах транспорт ва алоқа коллежида 632 миллион 500 минг, Олимпия захиралари коллежида 5 миллиард 773 миллион 670 минг сўмлик, Жиззах транспорт ва алоқа коллежида 2 миллиард 37 миллион 856 минг сўмлик, Жиззах политехника институти қошидаги 1-сонли академик лицейда 804 миллион 700 минг сўмлик реконструкция ишлари амалга оширилган бўлса, Жиззах туманидаги “Учтепа” қишлоқ хўжалик коллежида 749 миллион 709 минг, Жиззах санъат коллежида 491 миллион 380 минг сўмлик капитал таъмирлаш ишлари амалга оширилди.\nШунингдек, жорий йилда Ғаллаорол, Зомин ва Жиззах шаҳрида 12 миллиард 727 миллион 486 минг сўмлик янги умумтаълим мактаблари қурилиши ишлари бошлаб юборилган бўлса, деярли барча туманлардаги ўнлаб таълим даргоҳларида қайта таъмирлаш ва реконструкция ишлари қизғин давом этмоқда.\n– Зарбдор туманидаги 3-умумтаълим мактабида капитал таъмирлаш ишларини олиб бораяпмиз, – дейди “VЕRВUТ” МЧЖ раҳбари Келдибек Болтаев. – Лойиҳанинг умумий қиймати 1 миллиард 706 миллион 690 минг сўмни ташкил этади. Август ойининг 25 санасигача режалаштирилган ишлар якунланиб, таълим маскани ўқувчиларни янги ўқув йилига қабул қилиш учун шай ҳолатга келтирилиши белгиланган. Айни пайтда таъмирлаш жараёнида 50-60 нафар ишчи ва қурувчи банд. Ниятимиз – тўйга тўёна – Мустақиллик куни нишонланадиган санада фарзандларимиз учун муносиб байрамона туҳфа тайёрлаш.\nМактабгача таълим муассасаларида ҳам инвестиция дастури асосида реконструкция ва қайта таъмирлаш ишлари катта суръатда давом этмоқда.\n– Зафаробод туманидаги 9-сонли МТМда ҳажми 913 миллион 871 минг сўмлик реконструкция ҳамда 5-сонли мактабгача таълим муассасасида 893 миллион 838 минг сўмлик капитал таъмирлаш ишларини олиб боряпмиз, – дейди “Лойиҳаэкспо қурилиш” МЧЖ раҳбари Шуҳрат Шодиев. – Қурувчи учун янги бино тиклаш, эскиларини қайта таъмирлаб, соз, тайёр ҳолатга келтиришдан ортиқ қувонч йўқ. Чунки, биз бунёд этаётган ҳар қандай иншоот аввало инсонлар учун хизмат қилади. Шу сабаб, энг замонавий махсус қурилиш материалларидан фойдаланишга ҳаракат қиляпмиз. Эртанги кунимиз эгаси бўлган фарзандларимиз мазкур масканларда яйраб дам олиб, таълим-тарбия олишса, уларнинг севинчига биз ҳам муносиб ҳисса қўшган бўламиз.\nЭртасини ўйлаган халқ албатта фарзандларининг таълим-тарбиясига алоҳида эътибор қаратади. Юртимизда эса ёш авлодга бўлган эътибор давлат сиёсати даражасига кўтарилган. Айнан шундай улкан бунёдкорлик жараёни ўсиб келаётган ёш авлод қалбида нафақат эзгулик туйғуларини уйғотиши, балки улар дунёқарашида, шуурида яратувчилик тушунчаларининг шаклланишида ҳам ўзига хос ўрин тутиши билан муҳимдир. Шу сабаб, бунёдкорлик ишларининг баҳосини ажратилган маблағ билан эмас, балки шундай эзгу мезонлар билан ўлчаш тўғридек, аслида.\nХалқ депутатлари Зомин тумани\nДЎСТ ҲАҚИДА СЎЗ


Шавкат Мирзиёев: шифокорларнинг ўз касбига садоқати, меҳнати – жасорат намунаси (видео) » Sangzor.uz - Инновацион ахборот портали\nSangzor.uz » Сиёсат » Шавкат Мирзиёев: шифокорларнинг ўз касбига садоқати, меҳнати – жасорат намунаси (видео)\nЎзбекистон Республикаси Президенти Шавкат Мирзиёев раислигида 26 март куни коронавирус инфекцияси тарқалишига қарши кураршишни кучайтириш масалаларига бағишланган видеоселектор йиғилиши ўтказиб тадбир аввалида халққа мурожаат қилди. Бу ҳақда Президент матбуот хизмати хабар қилди.\nБугунга келиб мамлакатимизда вирус билан касалланганлар сони 65 нафарни ташкил қилмоқда.\nШу сабабли, Бош вазир раҳбарлигида республика комиссияси тузилиб, Инқорозга қарши курашиш учун жамғармага 10 триллион сўм миқдорида маблағ йўналтирилди.\nБу офатдан халқимизни асраш бўйича барча таълим ва диний муассасалар фаолияти, халқаро ва ички жамоат транспортлари қатнови тўхтатилди. Одамлар гавжум бўладиган жойлар, хусусан, барча буюм бозорлари, умумий овқатланиш шохобчалари вақтинча ёпилди.\nШунингдек, хориждаги фуқароларимизни қайтариш бўйича охирги 10 кун ичида 20 та чартер рейслар амалга оширилди ва қўшни давлатлар билан чегараларимиздан 80 мингдан ортиқ ватандошларимиз ўтказилиб карантинга олинди.\nКарантин қоидаларини бузганлик учун жазо чораларини кучайтириш тўғрисида парламентимиз қабул қилган қонунни имзоладим. Бундан буён карантин даврида атрофидаги инсонларнинг соғлиғи ва ҳаётини хавф остига қўйганлар 10 йилгача озодликдан маҳрум этилади.\nХалқимиз жипслашиб, шифокорларнинг барча тавсияси, кўрсатмаларига амал қилсалар, одамларимиз карантин даврида ҳаётий заруратсиз ўз хонадонларини тарк этмаса, касалликнинг илк белгилари аниқланганда, уни яширмай шифокорларга ўз вақтида мурожаат қилсалар, биз бу касалликни, албатта, енгамиз!\nКоронавирусга қарши курашишдаги ўзига хос “жанг майдони”да тиббиёт ходимлари биринчи зарбани қабул қилмоқдалар. Касалларга ўз вақтида ёрдам берилса, улар шифо топади, касалхоналарни тарк этади. Лекин, охирги касал тузалмагунча тиббиёт ходимлари иш жойини тарк этолмайди.


Қирғизистонлик ўзбек лидерлари иши судга оширилди\nҚодиржон Ботиров сепаратчиликда айбланаётган ўзбек лидерларидан бири.\nҚирғизистонлик ўзбек лидерлари автономия талаб қилишда ва сепаратчиликда айбланмоқда.\nИюн воқеаларини ўрганиш бўйича Миллий комиссия раиси Абдуғани Эркабаев ҳам қирғизистонлик ўзбеклар автономия талаб қилмаганини ўз вақтида тан олган эди.\nМиллий комиссия раиси Абдуғани Эркабаев Қодиржон Ботиров автономия талаб қилмаганини тасдиқлаган.\nБироқ маълум бўлишича, Жалолобод вилоят прокуратураси қирғизистонлик ўзбекларнинг бир қатор лидерлари – Қодиржон Ботиров, Иномжон Абдурасулов, Абдураҳмон Абдуллаев, Муҳаммадрасул Абақжонов, Халилжон Худойбердиев ва Жавлон Мирзахўжаевларни айнан автономия талаб қилишда – сепаратчиликда айбдор, деган хулоса чиқарган.\nУлар устидан устидан очилган жиноят ишлари бўйича тергов якунлангани тўғрисида прокуратурадан олинган маълумотга таяниб, Фарғона.РУ сайти хабар қилди.\nТилга олинган ўзбеклар оммавий тартибсизликлар уюштиришда, сепаратчиликда, миллий, ирқий, диний ва минтақавий низо қўзғашда айбланмоқда.\nШунингдек, Қодиржон Ботировдан ташқари қолган 5 киши ноқонуний қуролли гуруҳ тузганликда айбланмоқда.\nЎш яқинидаги Қашқар қишлоқ қишлоқ ҳукумати раиси, Қирғизистон парламентининг собиқ депутати, йирик тадбиркор Иномжон Абдурасулов, хусусий “ЎшТВ” телекомпанияси асосчиси ва эгаси Халилжон Худойбердиев ҳамда Ўшдаги хусусий “МезонТВ” телекомпанияси эгаси Жавлон Мирзахўжаевлар яна бир модда бўйича - ўзлари бошқарган корхоналардан ўзлари учун фойда олганликда айбланмоқда.\n"Ўш ТВ" собиқ раҳбари Халилжон Худойбердиев.\nСепаратчилик ва қуролли гуруҳ тузганликда айбланганлардан бири, ЎшТВ телекомпанияси соҳиби, ҳозирда қочқинликда яшаётган Халилжон Худойбердиев ўзига нисбатан эълон қилинаётган айбловларга муносабат билдирар экан, жумладан, бундай деди:\n- Жиноий иш, деб атайдиган ишнинг ўзи йўқ. Бировни ўлдирган, қароқчилик қилган, банда ташкил қилган деган гапларнинг ҳаммаси қуруқ гаплар. Қирғизистонда яшаётган бўлсам, бир ёққа чиқиб кетиш ниятим йўқ бўлса, бола-чақам ўша ерда яшаса, ўзимнинг ишхонам бўлса қандай қилиб жиноят қилиш фикрига келаман?! Бу ерда, асосан, сиёсат ётибди. Миллий масала бу. Миллатим кўзда тутилаяпти. Иккинчидан қолдирилган мол-мулк янаям талон-тарож қилинишига йўл очилиши керак. Мулк уни эгаллаб олганларнинг қўлида қолиши керак. Бу рейдерствони узаконить қилишдир,- деди Халил Худойбердиев.\nЭслатиб ўтамиз, у Озодликка берган интевюсида ўз мулки “ЎшТВ” телекомпаниясини Ўш шаҳар мэри Мелис Мирзақматов қандай қилиб тортиб олгани тўғрисида батафсил айтиб берган эди.\nМирзақматовнинг таъқибидан қочиб Қирғизистондан оиласи билан чиқиб кетишга мажбур бўлган Худойбердиев шу кунда қочқинликда яшамоқда.\nХабарларга қараганда, тилга олинган 6 ўзбек устидан суд 29 апрел куни Жалолобод шаҳар судида бошланади.\nСудланувчилардан биронтаси ҳам шу кунда Қирғизистонда эмас. Таъқиблардан қочиб, шу кунда бошқа мамлакатларда қочқинликда кун кўрмоқда.\nДемак, Жалолобод суди 6 ўзбекнинг ишини сиртдан кўриб, сиртдан ҳукм чиқаради.\nЎзбек лидерлари иши судга ошгани тўғрисида хабар қилинган куни мана бу хабар ҳам пайдо бўлди:\nБишкеклик ҳуқуқ ҳимоячиси Динара Оширахунова.\n- Қирғизистоннинг ҳуқуқ-тартибот органлари мамлакат жанубида ўтган йилнинг июнида бўлиб ўтган воқеалардан фойда кўрди, - деди Қирғизистондаги “Демократия ва фуқаролик жамияти учун” коалицияси раҳбари Динара Ошурахунова.\n24.kg ахборот агентлиги хабарига қараганда, Ошурахунова Қирғизистон парламенти фракцияларидан бирининг мажлисида қилган чиқиши чоғида айтишича, "Ўш ва Жалолободда милиция ходимлари одамларни ҳеч қандай асоссиз ушлаб, паспортларини тортиб олмоқда ва сўнгра қўлга олинганларнинг яқинларидан 500 доллардан пул талаб қилмоқда".\nОшурахуновага кўра, милиция ходимларининг бундай ноқонуний ҳаракатлари асосан маҳаллий ўзбекларга қаратилган.\nУ, шунингдек, "Жанубий вилоятлар аҳолисини айрим сиёсатчилар ва амалдорларнинг матбуотдаги чиқишларидаги миллатчилик руҳи ташвишга солмоқда", деган.


Халқ депутатлари Чортоқ туман Кенгашининг йигирма учинчи сессияси ҳақида\n2021 йил 13 январь куни Халқ депутатлари Чортоқ туман Кенгашининг навбатдаги йигирма учинчи сессияси бўлиб ўтди. Сессия ишида халқ депутатлари туман Кенгаши депутатлари, туман ҳокимининг ўринбосарлари, ҳуқуқни муҳофаза қилувчи органлар, корхона, ташкилот ва муассасалар раҳбарлари, сиёсий партиялар туман кенгаши раислари ҳамда оммавий ахборот воситалари вакиллари қатнашдилар.\nCессияни туман ҳокими, халқ депутатлари туман Кенгаши раиси Анваржон Отаходжаев олиб борди.\nДастлаб кун тартибидаги биринчи масала Ўзбекистон Республикаси Президенти Шавкат Миромонович Мирзиёевнинг 2020 йил\n29 декабрь куни Олий Мажлисга йўллаган Мурожаатномасида белгилаб берилган вазифаларнинг ижроси тўғрисидаги масала кўриб чиқилди.\nМазкур масала юзасидан туман ҳокими А.Отаходжаев атрофлича гапириб ўтди. Депутатлардан О.Махсудов, С.Муродуллаев, Б.Холмирзаев ўз муносабатларини билдиришди.\nШундан сўнг сессия кун тартибидан Халқ депутатлари туман кенгаши котибиятини ташкил этиш, котибият мудири ҳамда котибият бош мутахассисларини тайинлаш тўғрисидаги масала муҳокама этилди.\nЎзбекистон Республикаси Президенти томонидан 2020 йил 14 сентябрь куни имзоланган «Халқ депутатлари Кенгашлари фаолияти такомиллаштирилиши муносабати билан Ўзбекистон Республикасининг айрим қонун ҳужжатларига ўзгартишлар киритиш тўғрисида»ги қонунга мувофиқ, эндиликда Халқ депутатлари вилоят, туман ва шаҳар Кенгаши фаолиятига ташкилий-техникавий ва бошқа жиҳатлардан хизмат кўрсатиш вазифаси ҳокимликлар аппаратидан тегишли халқ депутатлари Кенгаши котибияти зиммасига ўтказилмоқда.\nМаълумот ўрнида, котибият юридик шахс ҳисобланади ва унинг фаолияти маҳаллий бюджет ҳисобидан молиялаштирилади. Ўзбекистон Республикаси Давлат герби ва ўз номи туширилган муҳрига ва бланкаларга эга бўлади. Котибият тузилмаси, штатлар, ходимларнинг меҳнат ҳақи миқдори ва моддий-техника таъминоти, шунингдек уларни сақлаш харажатлари тегишли халқ депутатлари Кенгаши томонидан тасдиқланади.\nСессияда Халқ депутатлари туман кенгаши котибияти ташкил этилди. Уч кишидан иборат котибиятга депутатлар орасидан сайланадиган котибият мудири раҳбарлик қилади. Сессияда туман Кенгаши депутати Икрамов Собиржон Тешабоевич Кенгаш котибияти мудири этиб тасдиқланди.\nШунингдек, сессияда котибиятнинг икки нафар бош мутахассислари ҳам тайинланди. 2018-2020 йиллар давомида Чортоқ тумани мактабгача талим бўлими мудири лавозимида ишлаган Маматқосимов Фарход Абдусотторович ҳамда Наманган вилоят маҳалла ва оилани қўллаб қувватлаш Чортоқ тумани бўлимининг кексалар ва фахрийларни қўллаб-қувватлаш, ёшларда ватанпарварлик руҳини шакллантириш бўйича мутахассиси Мажидов Мансуржон Рустамжон ўғли котибият бош мутахассислигига тасдиқландилар.\nДепутатларлан А.Деҳқанов, Ж.Хамроев, Б.Бағишева, О.Махсудовлар сўзга чиқиб, номзодларни бир овоздан қўллаб-қувватлашларини билдирдилар.\nСессияда кўрилган масалалар юзасидан Халқ депутатлари туман Кенгашининг тегишли қарорлари қабул қилинди.


Афғонистон вице-президенти Ҳожи Абдул Қодир ўлдириб кетилганидан сўнг¸ бугунги кун мамлакатда миллий мотам куни деб эълон қилинган.\nМаълумки, Ҳожи Абдул Қодир ўтган шанба куни отиб кетилган. Афғонистон ўтиш даври ҳукумати раҳбари Ҳамид Карзайнинг билдиришича, мамлакатдаги халқаро хавфсизлик кучлари қотиллик сабабларини ўрганишда иштирок этади. Бу ҳақда душанба куни бўлиб ўтган ҳукумат йиғилишида қарор қабул қилинган.\nШу пайтгача Ҳожи Абдул Қодир ўлимида гумон этилган 12 киши ҳибсга олинган.


22 май 2022, Тошкент вақти: 03:01\n- Қайси Калбош? – деб бошидаги Чуст дўпписини ечиб тиззасига икки марта уриб қайта кийди. Қиррасини бурнига тўғрилаб қўйди.\nДўппининг қирраси бурунга тўғрилаб қўйилса, буруннинг катталиги унчалик билинмас экан. Энди билдим, илгари шуни билмас эканман.\n-Қавмдошингизни танийсизми? Илгари Қароргоҳга келганда жуда илиқ салом-алик қилиб юрардингиз, шекилли.\n-Ҳа-а, уни айтяпсизми! – деб кулимсиради Ҳасанали. – Мендан икки ёш катта, мучали ит-ку! Ёшимизни нега суриштириб қолдингиз, тинчликми?\n-Гап бор, кейин хурсанд бўласиз.\n-Хурсанд қиладиган гап бўлса, майли, кейин билганим маъқул. Майли, сир бўлса, айтманг. Тағин оғзим бўшлик қилиб давлат сирини ошкор қилиб қўйсам, ўлигим турмада чиримасин.\nБирпас юзимга тикилиб:\n– Ҳазил қилдим, ҳазил, – деб қўшиб қўйди.\n- Оғзингизга эҳтиёт бўлинг, ишқилиб, фаришталар омин деб юбормасин!\nҲасанали бирдан сергак тортди. Ошхонада уни ҳайратда қолдириб боғчага чиқиб кетдим. Йўлак бўйлаб сайр этиб юриб ўйлаб қўйган режаларимни пиширдим: мустақиллик йилларида тўқсон ёшга етган қарияларга ёппасига “Жасорат” медали бериш тўғрисида фармон лойиҳасини тайёрлаб қўйган бўлсам ҳам, лекин уни матбуотда эълон қилишга иккиланиб юрардим. Халқ бу фармонни қандай қарши олади? Ол-а, мустақиллик даврида ўлмасдан яшашнинг ўзи салкам қаҳрамонликка баробар бўлиб қопти-ку! Йўқ, ундай эмас, қариялар энди ўз қадрини топяпти... Аниқки, одамлар орасида баҳс-мунозара бошланади. Тарозининг қайси паллами оғир келади? Яқинда эси кирди-чиқди бўлиб қолган 105 яшар кампирга медал берсам: “Юртменбоши дунё тургунча тургай!” деб дуо қилди. Аксарият телетомошабинлар: “Ҳой, иймонсиз кампир, дунё тургунча Оллоҳ турмайдими? Юртменбоши Оллоҳга ҳам шерик бўлмоқчими?.. Бир юзу беш йил умр кўрган бўлсанг, билмайсанми, қирқ йил подшолик қилган Муҳаммад Раҳимхон соний ҳам, Иосиф Сталин ҳам, Брежнев бобо ҳам бу оламдан ўтиб кетди-ку!” деган гапни айтибди.\nҲаммасини эшитдим. Мамлакатнинг ҳамма бурчакларидан ишончли маълумотлар аллақачон етиб келган. Фойиз ҳисобида олиб кўрилса, янги қурилган коллеж биноларида таҳсил кўраётган талаба-ёшлар кўпроқ манга содиқ экан: уларнинг аксарияти ота-оналарини эскиликка мойил қолоқ одамлар деб ўйлайди. Асосий маълумотларни ҳам ўшалар керакли жойларга етказиб туради. Албатта, тўғридан-тўғри Истиҳборат идорасига югурмайдилар. Худо кўрсатмасин-у, бирортасининг махсус хизмат идорасига алоқаси борлигини қариндош-уруғлари билиб қолса борми, худди Павлик Морозовдек ўртага олиб уриб ўлдиришади. Маълумот тўплашнинг замонавий усуллари бор: айтайлик, “Маънавият” дарсларида эркин фикр алмашув соатлари ташкил этилади. Гўё ўқувчилар эркин фикрлашга ўргатилади. Уларнинг фикр-мулоҳазалари ёзма равишда (эркин мавзуда иншо тартибида) йиғиб олинади, компьютерга туширилади. Компьютердан махсус идорага ҳайдаб берилади ва ҳоказо.\nЁш авлодга суянмоқ керак. Ёш авлод – мамлакатимиз келажаги!\nБоғни сайр этиб кутубхонамга қайтсам, ҳамон ошхонада хомуш бўлиб ўтирган Ҳасаналига беихтиёр кўзим тушиб қолди. Бояги гапим кўнглига оғир ботган кўринади. Тағин бу ҳам Аҳмад Хоразмийга ўхшаб рухсат сўраб бир гўрларга равона бўлмасин деб аста ёнига бордим.\n-Бобой, – дедим елкасига қўлимни қўйиб, – орден берайми, медалми?\nБашарамга ажабланиб тикилиб қолди. Ўтирган жойида бир қўзғалиб қўйди.\n-Нега индамайсиз? Саволимни тушунмадингизми?\nСаволимни форс тилида такрорладим.\n-Қўйинг, ўғлим, одамни калака қилманг, – деди ўпкаланиб.\n“Ўғлим” деганини эшитиб ниҳоятда ажабландим; шу пайтгача “хўжам” дерди.\n-Мандан бор-йўғи ўн беш-ўн олти ёш каттасиз. Ман қандай қилиб сизга “ўғил” бўлишим мумкин?\nҲасанали бошини сарак-сарак қилиб заҳарханда қилди:\n-Мен ўн уч ёшимда битта тул хотинга уйланганман, ўн тўрт ёшимда бола кўрганмиз. Афсус, умри қисқа экан, ёшига етмасдан ўлган. Сиз ўша ўлган ўғлимга ўхшайсиз. Шу боис сизга бошқача меҳр қўйдим. Ака-укаларингизга эмас, айнан сизга бир умр хизмат қилиб, бало-қазолардан асрашга қарор қилганман.\n-Бу гапларни биринчи марта эшитиб турибман... Ҳатто Бобур ҳам подшоҳ бўлишига қарамасдан ўн тўрт ёшида уйланган эди. Сиз рекорд қўйган экансиз-ку!\n-Мен чин гапни айтдим. Ишонмасангиз, ихтиёр ўзингизда.\n-Ишондим. Ишонишга ишондим-у, лекин ҳайрон бўляпман.\nЭшик томон бир-икки қадам ташлаб орқамга қайтдим.\n– Бобой, “Буюк хизматлари учун” орденини берсам, ростини айтинг, бўйнингизга тақиб юрасизми?\n-Қўйинг, мени сиёсатга аралаштирманг, деб Ҳасанали ўрнидан туриб боғчага чиқиб кетди.\nҲайрон бўлиб қўлларимни икки томонга ёзиб юбордим.


AI: Европада айрим мусулмонлар камситилмоқда\nҲолландиянинг Генк шаҳридаги HEMA дўконида рўмолли муслима ишдан бўшатилганига қарши уюштирилган намойиш, 2011 йил март.\nХалқаро Амнистия ташкилоти европалик айрим мусулмонлар кенг тарқалган маданий ва диний стереотиплар боис ишлаш ёки ўқиш имкониятидан маҳрум бўлмоқда, дея ташвиш билдирди.\nХалқаро Амниятия 24 апрел куни эълон қилган “Танлов ва гумонлар: Европада мусулмонларнинг камситилиши” номли ҳисобот Швейцария, Франция, Белгия, Испания ва Ҳолландияда яшаётган мусулмонлар ҳаётини таҳлил қилиш асосида тайёрланган.\nҲисоботда номлари ушбу давлатларда шаклланган янглиш тушунча ва қонундаги камчиликлар боис исломий либослар, жумладан, бошига рўмол ўраган шахсларнинг ишга жойлашиши ёки ўқишга кириши қийин экани билдирилган.\nЕвропа Иттифоқининг Меҳнат тўғрисидаги қонунида дин ёки эътиқод асосида турлича ёндашув дискриминация, деб қабул қилинган. Бу қонун Европа Иттифоқига аъзо барча давлатларга таллуқли.\nБироқ Халқаро Амнистиянинг дискриминация масалалари бўйича мутахассиси ва ҳисобот мулаллифи Марко Перолинига кўра, инсон ҳуқуқлари ҳимоячилари ЕИ қонунлари амалга суст тадбиқ этилаётгани, баъзи жойларда қонунлар умуман йўқлигини аниқлаган.\n- Биз айрим давлатлар, жумладан Франция, Ҳолландия ва Белгияда амалдаги қонун тегишли тарзда бажарилмаётганини аниқладик. Бу, албатта, ташвишли ҳолдир. Бошқа томондан, қатор давлатлар, хусусан, ЕИга аъзо бўлмаган Швейцарияда дискриминацияга қарши кенг қамровли қонун қабул қилинмаган. Швейцарияда ишга ёллашда дин ёки эътиқод асосида дискриминацияни таъқиқловчи қонуннинг ўзи йўқ,- дейди Марко Перолини.\nҲисоботда Францияда юқори малакали мутахассис Амел исмли аёл рўмол ўрагани учун иш топишда катта қийинчиликларга дуч келгани мисол тариқасида келтирилган.\nФранция ва Белгия жамоат жойларида аёлларнинг рўмол ўраб юришини аллақачон тақиқлаган.\nПеролини бундай қонунлар Европада ифода эркинлиги ва мусулмонларнинг диний эркинлигига зид эканини айтади.\n- Биз халқаро инсон ҳуқуқлари андозалари доирасида тақиқларнинг амалда бажарилишини савол остига қўйяпмиз холос,- дейди Марко Перолини.\nХалқаро Амнистия ташкилотининг янги ҳисоботи хулосасида Европа мактабларидаги мусулмонлар ҳам Исломий либосларга қарши қонунлардан азият чекаётгани билдирилган.\nҲисоботда мусулмон қизлар рўмолни ечишдан кўра мактабдан воз кечишни афзал кўраётгани қайд қилинган.\nХалқаро Амнистия ўз ҳисоботида Европа ҳукуматларини амалдаги қонунларни бажаришга ва мусулмонларга нисбатан салбий стереотипларни бартараф қилиш чоралари кўришга чақирган.


Тоғли Қорабоғ учун Арманистон ва Озарбойжон ўртасида кечган жангларда тинч аҳоли орасидан 4 мингдан кўпроқ одам ҳалок бўлди, қочқинлар сони ўн минглабни ташкил қилмоқда. Бу ҳақда Россия президенти Владимир Путин Тоғли Қорабоғдаги гуманитар масалаларни ҳал қилиш бўйича ўтказилган йиғилишда маълум қилди.\n“Жанглар оқибатида тинч аҳоли орасида қурбонлар сони 4 мингдан ошди, 8 мингдан кўпроқ киши яраланди, қочқинлар сони турли маълумотларга кўра ўн минглабни ташкил қилмоқда, фуқаролик инфратузилмаси, кўплаб маданий объектлар вайрон бўлган”, деб таъкидлаб ўтган Путин.\nРоссия етакчисининг таъкидлашича, ихтилофда жабр кўрганларга инсонпарварлик ёрдами кўрсатиш ва осуда ҳаётга қайтишда ёрдам бериш лозим.\nПутин шу мақсадда Россия ташқи ишлар вазирлигига Тоғли Қорабоғнинг гуманитар муаммоларини ҳал қилишда ЕХҲТнинг Минск гуруҳи, Халқаро Қизил хоч жамияти, БМТнинг қочқинлар масалалари бўйича олий комиссари бошқармаси ҳамда ЮНЕСКО билан алоқани йўлга қўйиш вазифасини топширган.\nПутин ихтилофни Озарбойжон, Арманистон ва Россия етакчиларининг уч томонлама баёноти эвазига тўхтатишга муваффақ бўлинганини қайд қилиб ўтган. У, шунингдек, “Тоғли Қорабоғ ихтилофи” иборасини бошқа қўллашга ҳожат қолмаслигига умид билдирган.


06 март 2021, Тошкент вақти: 03:54\nҚирғизистон-Ўзбекистон чегарасидаги қишлоққа кириш йўлаги.\nҚирғизистон жанубида Ўзбекистон ва Тожикистон чегараси яқинидаги қирғиз қишлоқлари аҳолиси мамлакат ҳукуматидан узоқ йилларга чўзилиб кетган баҳсли ҳудудлар масаласини тезкорликда ҳал этишни талаб қилмоқда.\nОзод Европа- Озодлик радиосининг Марказий Осиё бўйича таҳлилчиси Брюс Панниернинг ёзишича, мазкур чегара ҳудудларидаги қишлоқлар аҳолисининг сабр косаси тўлай деб қолган.\nБрюс Панниер мақоласини эътиборингизга ҳавола этамиз. Мақоланинг айрим жойларини Озодлик мухбири Элмурод тўлдирган.\nТашиев: Ер алмашишдан бошқа иложимиз йўқ\nГерманияда мураккаб юрак жарроҳлик операциясидан сўнг Қирғизистонга қайтган Миллий хавфсизлик қўмитаси раиси Қамчибек Ташиев хордиқ олмасдан 18 февраль куни тезкор равишда Боткен вилоятига борди. Ҳукумат уни чегара муаммоси ортидан норозиликлар кундан кунга авж олиб бораётган вилоятга “чора-тадбирлар қўллаш” учун шошилинч “хизмат сафари”га жўнатди.\nМиллий хавфсизлик қўмитаси раиси Ўзбекистон ва Тожикистон чегараси яқинида яшовчи аҳоли билан чегаранинг баҳсли ҳудудлари борасида муросага келишини умид қилган. Ўтган йилнинг ноябрида Қирғизистон Чегара хизмати Миллий хавфсизлик қўмитаси тасарруфига ўтказилган эди.\nҚамчибек Ташиев 18 февраль куни Боткен вилоятига қилган сафари давомида Ўзбекистон билан Қирғизистон расмийлари чегара яқинидаги айрим ҳудудларда участка алмашиш юзасидан келишувга эришгани ҳақида билдирган.\n“Айрим жойлардаги баъзи участкаларни берамиз, бошқа жойлардаги бошқа участкаларни эса оламиз. Бу масала фақат шу тариқа ҳал бўлади. Албатта, бу ачинарли ҳол. Лекин бунинг бошқа йўли йўқ. Масалан, биз Олабуқа туманидаги ерни берамиз, аммо Сузоқда ер оламиз”,-деган расмий.\n"Ўзбекистон меники дейди, Қирғизистон ўзимники дейди"\nТашиевнинг айтишича, 2020 йил декабрида Бишкекка Ўзбекистондан Меҳриддин Хайриддинов бошчилигидаги 20 кишилик делегация келган.\n“Сўнгги баённома тунги соат 3 да имзоланган. Улар ўзиникини маъқуллаб туриб олишди, биз ҳам ўзимизникини маъқуллаб туриб олдик. Ниҳоят, тунги соат 3 да баённома имзоланди. Музокаралар, баҳслар шунақа ўтади, баъзан жуда қизғин бўлади. Охир-оқибат бир фикрга келамиз”, - деган Қамчибек Ташиев.\nҚирғизистоннинг Боткен ва Жалолобод вилояти аҳолиси февраль ойи бошларида пойтахт Бишкекда норозилик намойишларини ўтказган эдилар. Улар ҳукуматдан демаркация масаласини тезроқ ҳал қилишни талаб этган.\nЎзбекистон ва Тожикистон билан чегарадош ҳудудлар аҳолисининг иддао қилишича, Тошкент ва Душанбе асрлардан бери қирғизларга мансуб бўлган ерларни тортиб олмоқда.\nТожикистон билан баҳслар\n8 февраль куни Қирғизистоннинг янги бош вазири Улуғбек Марипов Тўрткўл сув омбори ҳақида маълумот берар экан:\n– Афсуски, биз [қирғизлар], маълум бўлишича, Тўрткўл сув омборининг бошланғич қисмини Тожикистонга бой берибмиз,-деб баёнот берганди.\nБош вазирнинг бу баёноти Қирғизистон жанубидаги аҳолини жунбушга келтирди.\n15 февраль куни Боткендаги “Чегара” жамоат ташкилоти раҳбари Гулжигит Исақов Қирғизистоннинг янги президенти Сапар Исақовни танқид қилди:\n‒ Афсуски, бизнинг чегараларимизни бошқалар забт этаётган бир пайтда Бош қўмондон Садир [Жапаров] бирорта интервьюсида бу масалага муносабат билдирмади,-деди у.\nИсақовга кўра, Тожикистон фуқаролари Боткен вилоятининг Оқсой қишлоғи ҳудудига ўз техникасини ва ҳарбийларини киритган. Қирғиз ҳарбийлари эса чегарани уларга топшириб, мазкур ҳудудни тарк этган.\nЯна Ўзбекистон билан тортишув ҳақида\nАйни пайтда 14 февраль куни Ўзбекистон энергетика ширкатлари Боткен вилоятининг Сувбоши ва Бўзадир қишлоқлари ҳудудида электр узатиш линияларини барпо этишга киришган.\nМазкур қишлоқлар Ўзбекистоннинг Сўх туманига яқин ҳудудларда жойлашган. Қирғиз фуқаролари бу ҳақда чегарачиларни огоҳлантирган.\nЎзбекистон ва Қирғизистон чегара хизмати масъуллари учрашувидан сўнг Ўзбекистон электр узатиш линияларини бузиб ташлаган.\nАйни пайтда Бишкекдаги Kaktus.media нашри “ҳукуматдаги ишончли манбалар” Ўзбекистон чегарачилари белги ўрнатаётган ҳудудлар ҳақиқатан ҳам Ўзбекистонга тегишли экани ҳақида билдирганларини хабар қилди. Уларга кўра, мазкур ҳудудлар 2017 йилнинг сентябрида икки давлат ўртасида эришилган шартномага кўра, Ўзбекистонга ўтказиб берилган.\nБундан ташқари, Қирғизистоннинг Жалолобод вилоятидаги Олабуқа туманига қарашли айрим ҳудудлар кўп йиллардан бери икки давлат ўртасида баҳсли бўлиб қолмоқда.\nСув омбори кимники?\nОлабуқа туманидаги сув омборини Ўзбекистон ўз ҳудуди ўлароқ танийди. Қирғизистон эса бу ҳудуд ўзига тегишли эканини билдириб келади. Бироқ бу сув омборидан асосан Ўзбекистон қишлоқ хўжалик ерларини суғоришда фойдаланилади.\nЎзбекистон чегарачилари 2016 йилнинг бошларида бу ҳудудга икки марта кириб келган. Улар 2016 йилнинг августида икки давлат ўртасида баҳсли бўлган Унгуртепа ҳудудини эгаллаб олишган.\nЎшанда Тошкентдаги нашрлар Ички ишлар вазирлигига иқтибосан, Унгартепани Ўзбекистон ҳудуди деб атаган эди. Хабарларда мазкур ҳудуд Наманган вилояти Чортоқ тумани тасарруфида экани айтилган.\nБундан аввал қирғиз матбуотида Унгартепа Ўзбекистонга тегишли экани тўғрисидаги 20-сонли протокол 2006 йилда Тошкентда икки давлат расмийлари томонидан имзолангани тўғрисида ҳужжатлар мавжуд экани хабар қилинган эди.\nҚирғизистон ҳукумати мазкур ҳудудни аниқлаш жараёни ниҳоясига етмаганини айтиб, бу ерни баҳсли ҳудуд деб атамоқда.\nЎзбекистон-Қирғизистон ўртасидаги бу жанжал 2016 йилнинг 13 августида Қирғизистон томонидан ўзбек милиционери қўлга олинганидан сўнг бошланганди.\nБишкек расмийлари ўзбекистонлик милиционер Косонсой сув омбори ҳудудида қирғиз чегарасини ноқонуний кесиб ўтган пайтда қўлга олинганини билдирган.\nМана шу воқеа ортидан 22 август куни Ўзбекистон Унгартепа ҳудудига иккита вертолётда 7 кишилик милиция десантини ташлаган. 23 август куни қўлга олинган ўзбек милиционери Олабуқа туман суди томонидан чегарани ноқонуний босиб ўтганликда айбдор деб топилиб, 294 доллар жаримага тортилган ҳамда Ўзбекистонга депортация қилинган эди.


Харидорга 300 қути дорини 88,5 млн сўмга сотган вақтида ашёвий далиллар билан ушланган.\nПолковник Сергей Борисевич РБК тарқатган хабар асосли эканини тасдиқлади.\nДХХ ва Миллий Гвардия тезкор ходимлари билан ҳамкорликда Гулистон шаҳри ҳудудида тиббий дори-воситаларининг ноқонуний айланмасига қарши тезкор тадбир ўтказилди.\nИнтеллектуал мулк агентлиги оригинал ва контрафакт дорилар каталогини тақдим этди.\n«Тропикамид», «Зардекс», «Регапен»: Тошкентда хавфли дориларни пуллаётган сотувчи ушланди\nБош прокуратура ҳузуридаги Департамент ҳамда ДХХнинг Чилонзор тумани бўлимлари томонидан тезкор тадбир ўтказилди.\nМазкур ҳолатлар юзасидан жиноят ишлари қўзғатилиб, тергов ҳаракатлари олиб борилмоқда.\nЎзбекистон Фанлар академияси Rhus coriaria ўсимлигидан ажратиб олинган Rutan препаратини SARS-CoV-2 га қарши самарали восита деб эълон қилди\nДавлат божхона қўмитаси Контрабандага қарши курашиш ва божхона аудити бош бошқармаси ва Сирдарё вилояти божхона бошқармаси ходимлари ДХХ ходимлари билан ҳамкорликда тадбир ўтказди.\nДональд Трампни коронавирусдан даволашда қўлланилгандан сўнг мазкур препарат оммалашиб кетганди.\nСалкам 2 миллиард сўмлик сифати кафолатланмаган дори воситаларини яширинча олиб киришга бўлган уриниш фош бўлди.\nТошкент вилояти ИИББ Жиноят қидирув бошқармаси ва Оҳангарон тумани Ички ишлар бўлими ЙПХ ходимлари билан ҳамкорликда ўтказилган тадбир натижасида Намангандан Тошкентга олиб кирилиши режалаштирилган ноқонуний дори воситалари муомаладан олинди.\nБугунни нега «синовли кунлар» деяпмиз? Жавоб оддий: айни даврдаги машаққатлар миллатнинг иродаси ва маънавияти нечоғли эканини кўрсатувчи барометр вазифасини ҳам бажаряпти-да.\n17 октябрь куни Транспортда ХТББ раҳбариятига фуқаро «Н» ариза билан мурожаат қилган.\nЖССТ коронавируснинг оғир шаклини даволовчи препаратнинг номини эълон қилди.\nУ келгусида юзага келиши мумкин бўлган бошқа коронавирус инфекцияларида ҳам фойдали бўлиши мумкин.\nКоронавируснинг энг заиф жойи аниқланди\nУшбу топилма COVID-19ни даволашда мавжуд стратегияларни қайтадан кўриб чиқишга ишора қилади.\nЎзбекистон истеъмолчилар ҳуқуқларини ҳимоя қилиш жамиятлари федерацияси дори-дармонлар сотувда мавжудлиги, уларнинг нархи юзасидан жамоатчилик назорати тартибида мониторинг қилди


Жонни Депп кинони тарк этади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жонни Депп кинони тарк этади\t19:38, 20 февраль 2016\tГолливуднинг таниқли актёри Жонни Депп киноларда вақтинчалик кўринмай қолишини маълум қилди, деб ёзади “Вести” нашри.\n“Кариб денгизи қароқчилари” фильми юлдузи бир муддат ўзини мусиқага бағишлайди. У ўзининг эски қадрдонлари Элис Купер ва Жо Пэрри билан The Hollywood Vampires рок-гуруҳини тузди.\nДеппнинг сўзларига кўра, у дўстлари билан альбом ёзиб, дунё бўйлаб гастроль сафарларига отланишни режалаштирмоқда. Мазкур саёҳат қанча вақт давом этиши маълум эмас, бироқ The Hollywood Vampires гуруҳи яқин кунлар ичида Висконсин, Нью-Йорк ва Лиссабон шаҳарларида гастрол концерт ўтказиши белгиланган.\nЖонни Депп иштирокидаги гуруҳ 2015 йилда тузилган. Улар илк маротаба ўтган йили “Грэмми” мукофотининг тақдирлаш маросимида чиқиш қилган эди. Ўшанда гуруҳ аъзолари Motorhead гуруҳининг саратондан вафот этган асосчиси Лемми Килмистер хотирасига бағишлаб, гуруҳнинг "Ace Of Spades" қўшиғини ижро этган эди.


София Ротару қанча топиши маълум бўлди | Interpress.uz\nБош саҳифаЯнгиликларЖаҳонСофия Ротару қанча топиши маълум бўлди\nСофия Ротару қанча топиши маълум бўлди\n09:21 | 01-11-2020\nУкраиналик машҳур қўшиқчи София Ротаруга тегишли Ялта шаҳри марказидаги «SOFIA» меҳмонхонаси ҳамон ёпиқлигича қолмоқда. Меҳмонхона коронавирус тарқалиши ортдан жорий этилган карантин чоралари доирасида фаолиятини тўхтатган эди.\nМеҳмонхона раҳбарияти танаффусдан фойдалаган ҳолда таъмирлаш ишлари бошланишини маълум қилган эди. Бироқ, режа амалга ошмади, буюртма берилган жиҳозлар, мебеллар ва техникалар ҳам келтирилмади. Меҳмонхона гарчи мижозларни қабул қилмаётган бўлса-да, ушлаб туриш харажатларига анча-мунча маблағ кетмоқда. Шунга қарамай, қўшиқни меҳмонхонани сотиш ниятида эмас.\nМусиқашунос Сергей Соседовнинг айтишича, бордию Ротару меҳмонхонани сотган тақдирда ҳам ҳеч нарса йўқотмайди. Хонанда асосий даромадини бизнесдан эмас, концертлар ва корпоратив таклифлардан топади. Унинг 40 дақиқалик чиқиши 50 минг евро туради.


«Галатасарой» Эрдўған буйруғи билан стадиони номини ўзгартиради\nИстанбулнинг «Галатасарой» жамоаси стадиони номидан «арена» сўзини олиб ташлайдиган илк турк жамоаси бўлди. Мамлакатдаги барча спорт объектларидан бу сўзни олиб ташлаш бўйича президент Ражаб Тойиб Эрдўғаннинг махсус фармойиши чиққан. Эндиликда «Галатасарой» стадиони Türk Telekom Arena ўрнига Ali Sami Yen Sports Complex Türk Telekom Stadium деб номланади.\n«Мен „арен“ сўзига қаршиман. Биласизми аренада нима қилишади? У ерда одамлар жониворларни ўлдиришади. Мен вазирга топшириқ бердим, биз барча стадионлар номини ўзгартирамиз. Бизнинг тилимизда бу сўз ишлатилмаслиги керак», — дея Эрдўғаннинг сўзларини келтирган Daily Sabax.


Ниццадаги ҳужумда аёлнинг боши танасидан жудо қилинди | Qalampir.uz\nНиццадаги ҳужумда аёлнинг боши танасидан жудо қилинди\nОлам\t29 Октябрь 2020 16:17 20630\nБугун, 29 октябрь куни Франциянинг Ницца шаҳрида қуролланган шахс одамларга ташланиб, уч кишини ўлдиргани ҳақида хабар берган эдик. Ушбу ҳужум қурбонларидан бири бўлган аёл кишининг боши танасидан жудо қилинган. Бу ҳақда шаҳар мэри Кристиан Эстрози BFMTV канали эфирида маълум қилди. Унга кўра, қотил "Аллоҳу Акбар" деб бақирган.\n“Ҳужумчи Конфлан-Сент-Онорин шаҳридаги террорчи билан бир хил усулни қўллаган”, дейди мэр.\nШаҳар раҳбари, шунингдек, қурбонлардан бири руҳоний бўлганини айтди. Унинг сўзларига кўра, Франция Президенти Эммануэль Макрон яқин бир неча соат ичида Ниццага етиб боради.\nДастлабки маълумотларга кўра, ҳужум эрталаб Нотр-Дам номли маҳаллий собор ёнида содир бўлган. Журналистлар билан мулоқот қилган гувоҳларнинг айтишича, ҳибсга олиш пайтида полиция жиноятчини олти ёки етти марта ўққа тутган.\nМамлакат Ички ишлар вазири Жеральд Дарманен вазирлик ҳузурида ушбу воқеа билан боғлиқ ҳолда инқирозга қарши штаб ташкил этилганини маълум қилди.\nҲужум маҳаллий вақт билан 09:00 да содир бўлди. Ҳужумчи воқеадан 10 дақиқа ўтиб ҳибсга олинган.\nЭслатиб ўтамиз, жорий йилнинг 16 октябрь куни Париж яқинидаги Конфлан-Сент-Онорин комуннасида тарих фани ўқитувчиси дарсда ўқувчиларга буюк пайғамбар Муҳаммад (с.а.в.)нинг "Charlie Hebdo" журналида чоп этилган карикатурасини кўрсатган боис қотиллик қурбони бўлди. Чеченистонда туғилган 18 ёшли Абдулак Анзоров ўқитувчи Самюэль Патига пичоқ билан ҳужум қилиб, унинг бошини танасидан жудо қилади. Орадан кўп ўтмай, полиция қотилни отиб ташлайди. Ушбу воқеа Макроннинг Ислом оламига қарши баёнотлар билан чиқиши ва мамлакатда сўз эркинлигини қўллаб-қувватлашига сабаб бўлди.\n03 Март 09:43 40959\n04 Март 16:45 40888\n04 Март 18:40 28549\n03 Март 21:19 25542\n03 Март 08:35 25130


Золим эр: аёлга ҳимоя ордери берилган\n14 Sentabr 16:01 / Published in Ҳодисалар\nБишкек шаҳар ички ишлар бошқармасига оиладаги эркакнинг тажовузкор хатти-ҳаракатлари тўғрисида маълумот келиб тушди ва ходимлар зудлик билан Ўзбекистон Республикаси қонунчилигида кўзда тутилган чораларни кўришди.\nВоқеа тафсилотлари. Подполковник Дилфуза Саттарова «Дамариқ» маҳалласида яшовчи 36 ёшли Л.У.нинг оиласидаги оғир аҳлоқий ва психологик вазият тўғрисида, Яккасарой тумани ИИБ 4-сонли ички ишлар бўлимининг аёл инспектори ҳақида маълумот олди. Оила бошлиғи А.А. мунтазам равишда уй хўжаликларига психологик босим ўтказган, хусусан, хотинига нисбатан тажовузкорликни кўрсатган. Л.У эри ўзига келиб, яхши томонга ўзгаришига умид қилган. Узоқ вақт давомида у буни оиласи ва дўстларидан яширган.\nАёллар бўйича инспектор ва ҳудудий профилактика инспектори маҳалла фаоллари билан биргаликда дарҳол кўрсатилган манзилга боришди. Оиладаги вазият ўрганилди. Фактлар тўлиқ тасдиқланди. Улар оила билан профилактика ишларини олиб бордилар, аёлга ҳимоя ордери берилди ва ушбу ҳужжат қандай ҳуқуқлар беришини тушунтириб берди. Эрим ва мен якка тартибда иш олиб бордик, улар унга тартиб бузилган тақдирда қонуний оқибатларини тушунтириб беришди ва жиноий жавобгарлик тўғрисида огоҳлантирдилар. Ходимлар билан суҳбатлашгандан сўнг, А. А. яна турмуш ўртоғини хафа қилмасликка ваъда берди.\nTagged under: ЗЎРАВОНЛИК, ОРДЕР, ПСИХОЛОГИК, ТАЖОВУЗ, ЎҒРИ, ЭР


Сешанба 19-Март 2019\n— «Art house» лойиҳасида таълим олиш учун ўқув курсларига режиссёрлик, актёрлик, сценарийнавислик ва операторлик йўналишларида имтиҳонлар бошланди, — дейди режиссёр Аюб ШАҲОБИДДИНОВ. — Лойиҳанинг мақсади киносаноатда ўз қобилиятини намойиш этишга интилган ёшларни қўллаб-қувватлашдан иборат. Имтиҳон орқали ёшларнинг дунёқараши, бадиий савияси, тасаввур имкониятлари текширувдан ўтказилиб, яхши деб топилганлари курсларга таклиф этилади. Ҳар бир йўналишга тўрт нафардан ўқувчи қабул қилинади. Бу ёшларнинг келгусида кинематография бўйича кучли мутахассис бўлиб етишишига хизмат қилади.\nИмтиҳон суҳбат кўринишида ўтказилади. Иштирокчилардан нафақат киносаноат, маданият, ўз қизиқишлари ҳақида, балки мамлакатимиз тарихи ҳақидаги саволларга ҳам жавоб беришлари талаб этилади. Шу йўл билан иқтидорли ёшлар саралаб олинади.\nУч ойга мўлжалланган курсларнинг асосий икки ойи «мастер-класс» кўринишида бўлади. Бу жараёнда амалий машғулотлар олиб бориш ҳам мўлжалланган. Ҳали тасвирга олинмаган баъзи сценарийлар ўқувчиларга тақдим этилади. Бу уларнинг актёр, режиссёр, операторликка бўлган иқтидорини очишга ёрдам беради. Курс якунида 4 нафар энг иқтидорли ўқувчига ўзлари фильм яратиш имконияти берилади. Ишланадиган фильм фақатгина ўқув топшириғи бўлмайди. Ижод маҳсули исталган аудиторияга бемалол намойиш этиладиган савияда бўлиши лозим.\nЁш киноижодкорларга ҳам назарий, ҳам амалий билим беришга мўлжалланган бу лойиҳа «устоз-шогирд» анъанасини мустаҳкамлаш, ёшларни бир ғоя ва мақсад йўлида бирлаштириш ва албатта, кинематография бўйича билим ҳамда малакасини оширишга хизмат қилиши, шубҳасиз.\n17:17, 27.12.2018 ✔166\n17:17, 27.12.2018 ✔165\n09:14, 21.12.2018 ✔159\n✔ 166  17:17, 27.12.2018\n✔ 165  17:17, 27.12.2018\n✔ 159  09:14, 21.12.2018\nЎзи ўқувчи, аммо олтмиш шогирд устози\nҚўл меҳнатига асосланган ҳунарлар бизга қадимдан таниш. Мамлакатимизда каштачилик санъат даражасига кўтарилган. Сўзана, зардевор, дастурхон каби буюмлар Германия, Италия, Япония, Ҳиндистон, АҚШ каби кўплаб давлат музейларида сақланиб турибди.\n✔ 201  09:14, 21.12.2018\n✔ 167  17:34, 13.12.2018


Орол денгизи ҳудудига 3,6 млн туп саксовул дарахти экилди NUR-SULTAN. Kazinform – Оролбўйида кўкаламзорлаштириш мақсадида жорий йилнинг баҳорида 3 миллион 600 минг туп саксовул кўчати экилди. Бу ҳақда ҚР Экология, геология ва табиий ресурслар вазирлигининг ўрмон хўжалиги ва ҳайвонот дунёси қўмитаси раиси ўринбосари Ерлан Қутпанбаев маълум қилди, дея хабар беради Kazinform мухбири.\nҚозоғистон ва Ўзбекистон сенаторлари Орол муаммосини муҳокама қилди QYZYLORDA. Kazinform - Ўз вақтида ноёб сув омбори бўлган Орол денгизи бугунги кунда минтақа мамлакатлари учун улкан экологик муаммога айланди. Қозоғистон Парламенти Сенати раиси Маулен Ашимбаев Оролни қутқариш учун янги технологияларни қўллаш зарурлигини таъкидлади, деб хабар беради Kazinform Сенат матбуот хизматига таяниб.\n2021 йилда Қозоғистонда 89 миллион дарахт экилди NUR-SULTAN. Kazinform – ҚР Экология, геология ва табиий ресурслар вазири Серикқали Брекешев 2021 йилда кўчат экиш бўйича маъруза қилди, деб хабар беради Kazinform мухбири.\nОрол денгизининг қуриган тубига 1,1 млн гектар саксовул экилади QYZYLORDA. Kazinform - Келгуси беш йил ичида Орол денгизининг қуриган тубига 1,1 миллион гектар саксовул экилади, деб хабар беради Kazinform мухбири.\nОрол денгизи минтақасини ривожлантириш масалалари муҳокама қилинди NUR-SULTAN. Kazinform – Қозоғистон Экология, геология ва табиий ресурслар вазирининг ўринбосари Алия Шалабекова Германиянинг Халқаро ҳамкорлик жамияти (GIZ) «Орол денгизи минтақасининг экологик йўналтирилган ҳудудий ривожланиши» минтақавий лойиҳаси раҳбари Пол Шумахер билан учрашди, деб хабар беради Kazinform.\nОрол денгизи ҳавзаси мамлакатларига ёрдам кўрсатиш бўйича ҳаракатлар дастури тасдиқланди NUR-SULTAN. Kazinform - Орол денгизи ҳавзаси мамлакатларига ёрдам кўрсатиш бўйича ҳаракатлар дастури тасдиқланди, деб хабар беради Kazinform Қозоғистон Республикаси Экология, геология ва табиий ресурслар вазирлиги матбуот хизматига таяниб.\nОрол муаммоси: Қозоғистон Ўзбекистон тажрибасидан фойдаланмоқчи NUR-SULTAN. Kazinform – Орол денгизининг Ўзбекистон қисмида 1,2 миллион гектар майдонда саксовул экилган. ҚР экология, геология ва табиий ресурслар вазирининг ўринбосари Алия Шалабекова ушбу тажрибани қозоғистонлик мутахассислар ҳам ўрганаётганини айтди, деб хабар беради Kazinform мухбири.\nҚозоғистонда 5 ойда 81,5 миллион туп дарахт экилди NUR-SULTAN. Kazinform - Қозоғистонда 21,6 минг гектар майдонда 81,5 миллион туп дарахт экилган. Бу ҳақда Қозоғистон Республикаси Экология, геология ва табиий ресурслар вазири Мағзум Мирзағалиев айтиб ўтди, деб хабар беради Kazinform мухбири.\nҚозоғистонда Орол денгизининг тубига саксовул экиш дастури қабул қилинади QYZYLORDA. Kazinform – ҚР Экология, геология ва табиий ресурслар вазири Мағзум Мирзағалиев Қизилўрда вилоятига иш сафари доирасида Орол денгизининг қуриган тубида фито-ўрмон мелиоратив ишлари билан танишди. Бу ҳақда Kazinform вазирлик матбуот хизматига таяниб хабар беради.\nОрол муаммосини ҳал қилиш учун қандай чоралар кўрилади NUR-SULTAN. Kazinform – ҚР Экология, геология ва табиий ресурслар вазири Мағзум Мирзағалиев Орол денгизи муаммосини ҳал қилиш йўллари ҳақида гапириб берди, деб хабар беради Kazinform мухбири.\nКичик Орол ҳудуди экологияси яхшиланиб бормоқда - экология вазири NUR-SULTAN. Kazinform – ҚР Экология, геология ва табиий ресурслар вазири Мағзум Мирзағалиев мамлакатнинг жанубий вилоятларига иш сафари доирасида Қизилўрда вилоятига ташриф буюрди.


Шаҳрам Ғиёсов тажрибали рақибини нокаутга учратди...\n18.08.2018 09:46 0 4687\nБугун тонгда бокс бўйича Рио Олимпиадаси совриндори, жаҳон чемпиони Шаҳрам Ғиёсов профессионал рингдаги 4-жангини ўтказди.\nАҚШда ташкил этилган жангда ўзбекистонлик боксчи ганалик тажрибали Альберт Менсага қарши рингга кўтарилди. Африкалик боксчи шу вақтга қадар 38 та жанг ўтказиб, уларнинг 31 тасида ғолиб бўлган, 15 тасида рақибларини нокаутга учратган.\nШаҳрам жангнинг дастлабки раундларидан тезлиги эвазига устунликни ўз қўлига олди. Унинг кетма-кет ва кучли зарбаларидан рақиби 3-раундда нокаут ҳолатига тушди ва жанг муддатидан аввал якунланди.\nШу тарзда Шаҳрам Ғиёсов профессионал рингдаги 4-жангида ҳам ишончли ғалаба қозонди.\nСпорт 29/12, 16:24


Захираси борнинг кўнгли тўқ – Сурхон тонги\nБош саҳифа / Қишлоқ хўжалиги / Захираси борнинг кўнгли тўқ\nДекабр 15, 2017\tҚишлоқ хўжалиги Изоҳ қолдириш 526 Кўрилди\nҚиш сўроғи қаттиқ. Тиббиёт ходимларининг таъкидлашича, илиқ кунларга нисбатан совуқ кунларда инсон организмининг озиқ-овқат маҳсулотларига бўлган талаби уч чандон орттаркан.\nАйнан қиш кунларида далаларда ҳам қишлоқ хўжалик маҳсулотлари камаяди. Шунинг учун вилоятда қиш ойларида ҳам аҳолининг қишлоқ хўжалик маҳсулотларига бўлган талабини тўлиқ қондириш ҳамда бозорларда нарх-навонинг барқарорлигини таъминлаш мақсадида қишлоқ хўжалик маҳсулотлари захирасини жамғаришга алоҳида эътибор берилаяпти. 2017-2018 йил қиш ва баҳор мавсумида асосий турдаги қишлоқ хўжалик маҳсулотларини захирага жамғариш вилоят режасига кўра, жами 25,8 минг тонна қишлоқ хўжалик маҳсулотлари, жумладан, 10,4 минг тонна картошка, 7,9 минг тонна пиёз, 4,4 минг тонна сабзи, 3 минг тоннадан ортиқроқ гуруч жамғарилиши лозим. Айни пайтда барча туманларда қишлоқ хўжалиги маҳсулотларини захирага жамғариш қизғин давом этаяпти. Бу борада Денов туманида амалга оширилаётган ишлар ибратга лойиқ. Тумандаги “Денов бобо деҳқон бозори”, “Сурхон озиқ-овқат саноати” АЖ, “Хайрободпахта” АЖ, “Денов вино-ароқ” АЖ, “Афросиёб” ГСИЧК, “Денов агроэкспорт” МЧЖ каби 11 та ташкилот ва корхона жамоаларининг саъйи-ҳаракати билан бугунгача 1,9 минг тонна қишлоқ хўжалик маҳсулотлари захира қилинди.\nАйтиш керакки, тадбиркорлар элни қиш ойларида ҳам сифатли ва табиий қишлоқ хўжалик маҳсулотлари билан таъминлаш учун картошка, пиёз, сабзи, гуруч ва бошқа маҳсулотларнинг бир қисмини ўз сармоялари ҳисобига, бир қисмини банкдан кредит олиб захира қилишаяпти.\nБу ишда Термиз, Қумқўрғон, Шеробод туманларида ҳам ибратли ишлар амалга оширилаяпти. Бундан ташқари, маҳаллаларда фаоллар хонадонма-хонадон юриб, ҳар бир оиланинг талаб эҳтиёжини ўрганиб картошка, пиёз, сабзи, гуруч ва бошқа қишлоқ хўжалик маҳсулотларини захира қилиш бўйича тарғибот ишларини кенг кўламда олиб боришаяпти. Аҳолини сифатли ва арзон нархдаги қишлоқ хўжалик маҳсулотлари билан таъмиинлаш мақсадида ҳар бир тумандаги “Деҳқон бозор”лари қошида ҳамда савдо шохобчаларида қишлоқ хўжалик маҳсулотлари ярмаркаси ташкил қилинган. Бу ҳам одамларни қиш учун картошка, пиёз, сабзи, мош, ловия бошқа маҳсулотларни кўпроқ захира қилишига хизмат қилаётир.\nОлдинги Эътибор ва эътироф\nКейинги Олдини олган маъқул\nИккинчи даврани ютуқ билан бошлашди


Мухолифат фаоли Малохат Эшонқулова хибсга олинган - BBC Uzbek - O'zbekiston\nСўнгги янгиланиш 8 декабр 2012 - 10:53 GMT\nХабарларга кўра, кеча 7декабр соат 16 ларда Самарқанд вилояти, Оқдарё туман Ички ишлар бўлими ходимлари томонидан журналист ва мухолифат фаоли Малоҳат Эшонқулова ҳибсга олинган.\nМалоҳат Эшонқулова ва "Бирдамлик " ҳаракати аъзолари биргаликда бугун Конституция куни муносабати билан пикет ўтказишни режалаштиргани хабар қилинган эди.\nФаолнинг турмуш ўртоғи Аваз Фозиловнинг бизга айтишича, кеча кечки пайт Малоҳат Эшонқулова хавфсизлик ходимлари томонидан ушлаб олиб кетилган.\n"Малоҳат қизим билан Оқдарёда, онасининг уйида бўлишган. Кечга яқин хотиним жиянини Тошкентга кузатиш учун Самарқанд-Тошкент трассасига чиқади. У ерга тўртта машинада етиб келган ДАН ва милиция ходимлари Малоҳатни машинага миндириб Самарқанд вилоят Ички Ишлар бўлимига олиб кетишади",- дейди Аваз Фозилов.\nУнинг сўзларига биноан, ички ишлар бўлимида Малоҳат бир неча соат давомида сўроқ қилинган. Тинтув қилиниб, ёнида мавжуд техник жиҳозлари, телефони олиб қўйилган.\nЭшонқулованинг турмуш ўртоғи милиция ходимлари ўзининг 16 ёшли қизига қилган қўпол муомаласидан қаттиқ ранжиганини айтади.\nФозиловнинг билдиришича, кичкина қизи бувисига қараб ўтирган жойида милиция ходимлари томонидан олиб кетилиб сўроқ қилинган.\nКеча соат еттиларда уйига қайтган Малоҳат Эшонқулова орадан икки соат ўтгач, маҳалла қўмитаси вакиллари ва миллий хавфсизлик ходимлари томонидан яна олиб кетилади.\nБир пайтнинг ўзида Эшонқулованинг турмуш ўртоғини ҳам Самарқанд туман Ички ишлар бўлимига олиб бориб сўроқ қилишади ва бироз ўтгач қўйворишади.\nФозилов хотинининг қаердалигини милиция ходимларидан сўраганида, улар ҳеч нарса билмасликларини айтишган.\nШундан сўнг Аваз Фозилов Самарқанд вилоят Ички ишлар бўлимига ҳам суриштириб боради, бироқ у ердан ҳам ҳеч қандай маълумот ололмаган.\nАваз Фозилов айни пайтгача хотини ва қизининг қаердаликлари номаълум қолаётганини билдирди.\nБундан олдин ҳам Малоҳат Эшонқулова ўзига милиция ходимлари томонидан кузатув ва босимлар бўлгани, касби тақозосига кўра тўплаган маълумотлари олиб қўйилгани ҳақида хабар берган эди.\nЎзбекистон Телерадиокомпаниясининг собиқ ходими Малоҳат Эшонқулова айни пайтда "Бирдамлик" ҳаракатининг аъзоси ҳисобланиб, жамиятда мавжуд ноқонуний кўринишларга қарши норозилик акциялари уюштириб келади.


Темур Кападзе «Локомотив»нинг U-21 жамоаси мураббийи лавозимидан кетди.\n37 ёшли мутахассис Tribuna.uz мухбири билан суҳбатда «Пахтакор»га ишга ўтаётганини маълум қилди.\nКападзенинг айтишича, «Пахтакор» бош мураббийи Шота Арвеладзе клубнинг ёшлар жамоасидан кўнгли тўлмаётгани боис уни «шерлар» ўринбосарларига устозлик қилишга таклиф этган.\nМаълумот учун, Темур 2017 йил охирида футболчилик фаолиятини якунлагач, 2018 йил февралида Ўзбекистон миллий жамоасига вақтинчалик бош мураббий этиб тайинланган ва термани 4та ўйинда майдонга тушган эди. Ўша йил апрелида эса «Локомотив»да ёрдамчи мураббий сифатида иш бошлаганди.\nЭслатиб ўтамиз, шу ой бошида «Пахтакор» академиясида ҳам раҳбар ўзгарган, Бахтиёр Дадаматов ўрнига Ислом Аҳмедов академия директори этиб тайинланган эди.


Хитой халқ республикаси ташкил топганининг 55 йиллиги муносабати билан мамлакатда турли тадбирлар бўлиб ўтмоқда.\nПекиндаги Тянанмен марказий майдонида эрта тонг Хитойнинг миллий байроғи кўтарилди. Майдонда тўпланган минглаб одам бу санани давлат мадҳияси ва ватанпарварлик қўшиқлари куйлаш билан қутлади.\nМиллий байрам муносабати билан Хитойда бир ҳафталик дам олиш кунлари эълон қилинди. Бу кунларда хавфсизлик чораларикучайтирилади.\nСайилгоҳ¸аэропорт ва вокзаллар кучайтирилган назоратга олинади.


14:11 / 04.12.2016 | antydur | 1930\nАссалому алайкум! Устозлар, мана ҳозирда кўп аёллар корейц эркакларга турмушга чиқишмоқда, имом домлалар никоҳ ўқишяпти. Шу никоҳлари қабул бўладими?\nВа алайкум ассалом! Улар иймон келтирмаган бўлса, ёки тўй учунгина иймон калимасини айтиб, юртига борганда ўз динида қолаверса, шаритамизда ундайларга никоҳланиш жоиз эмас. Аллоҳ таоло “Бақара” сурасида марҳамат қилади :\n«Мушрикаларни иймон келтирмагунларича никоҳингизга олманг». Мусулмон эркак Ислом ақийдасидан ўзга ақийдадаги мушрика аёлга уйланиши мумкин эмас. Лекин у аёл ўз динини тарк этиб, Ислом динига кириб, мўмина бўлса, шундан кейин уйланса бўлади. Бу ҳукмдан яҳудий ва масиҳий динидаги аёллар мустасно. Улар ўз динларида турсалар ҳам, мусулмон эркак уларга уйланса бўлади. Бошқа оятлар муносабати билан бу масалани яна ўрганамиз, иншааллоҳ. Мушрика аёлларга уйланишни ман қилгандан кейин Аллоҳ таоло аёлларнинг қай бири Ўзининг ҳузурида яхши эканини баён қилмоқда:\n«Шубҳасиз, мўмина чўри мушрикадан, гар у сизни қизиқтирса ҳам, яхшидир».\nАллоҳнинг ҳузурида аёл кишининг яхши-ёмонлигини ўлчашдаги бош мезон унинг иймонидир. Агар аёл киши чўри бўлса ҳам, мўмина бўлса, бас, бошқа ҳар қандай аёлдан яхшидир. Тўғри, мушрика аёл ўзининг озодлиги, ҳусни-жамоли, шакли-шамоили, мол-дунёси, насли-насаби ва яна қандайдир жиҳатлари билан эркакларни қизиқтириши, уларга ёқиши мумкин. Лекин мушрикалиги, иймонининг йўқлиги, Аллоҳга ширк келтириши ҳамма нарсадан ёмон. Ундай мушрика аёлдан чўри бўлса ҳам, хунук бўлса ҳам, камбағал бўлса ҳам, насли-насаби гўё паст бўлса ҳам, мўмина аёл яхшидир. Қалбидаги иймони уни юқори даражаларга олиб чиқади. Шунингдеқ мўмина аёлларнинг мушрик эркакларга турмушга чиқишлари, уларга никоҳланишлари қатъиян ман қилинади:\nЯъни эркак киши қул бўлса ҳам, мўмин бўлса, бас, бошқа иймонсиз эркаклардан яхшидир... Эркак бўлсин, аёл бўлсин, иймонсизлиги, мушриклиги жуда ёмон, ким улар билан алоқада бўлса, хусусан, никоҳ каби муқаддас ва нозик алоқада бўлса, касофати уради. Урганда ҳам, энг ҳассос нуқтада – ақийда бобида уради ва инсон ўз турмуш ўртоғига эргашиб, динидан чиқиб кетиши хавфи бор.\nШунинг учун оятда: «Анавилар ўт-оловга чақирарлар», – дейилади. Анавилар (мушриклар) ўзлари билан бирга бўлганларни мушрикликка, бу дегани, дўзах ўтига чақирадилар.


Ховосдаги маданий мерос объектлари ҳимояси учун 1 миллиард сўм ажратилди\nМаданий мерос объектлари бой тарихимиз, аждодларимиз маънавияти юксаклиги ва маҳоратидан дарак берувчи, турли даврлар силсиласидан ўтиб бизгача етиб келган бебаҳо бойликдир. Уларни асл ҳолича сақлаш, асраб авайлаш, тарихини ўрганиш, тадқиқ ва кенг тарғиб қилиш бугунги куннинг муҳим вазифасидир. Маданий мерос объектларини муҳофаза қилиш, тарихини ўрганиш ва тарғиб қилиш борасида Ўзбекистон “Миллий тикланиш” демократик партиясининг сайловолди Платформасида аниқ мақсад-вазифалар белгиланган бўлиб, партия ташкилотлари ва барча даражадаги депутатларимиз ўз фаолиятлари давомида ушбу масалага алоҳида эътибор қаратиб келаётир.\nХалқ депутатлари Ховос туман Кенгашидаги ЎзМТДП гуруҳи “Маданий мерос объекларини муҳофаза қилиш ва улардан фойдаланиш тўғрисида”ги Қонуннинг тумандаги ижроси юзасидан туман Маданият бўлими бошлиғи Р. Бахриддиновнинг ҳисоботини тинглади.\nҲисоботда таъкидланганидек, ЎзМТДП Ховос туман кенгаши ташаббуси билан туман маданият бўлими вакиллари иштирокида ҳудуддаги барча маданий мерос объектлари ўрганилиб, хатловдан ўтказилган. Хатлов натижаларига асосан, туман ҳокимлигининг қарори билан Саъду-Саид, Юсуф бобо, Биби Хадича ва Шербобо макбаралари ҳуқуқий мулк сифатида расмийлаштирилиб, мақбаралар ҳудуди белгиланган. Кадастр рўйхатидан ўтказиш учун тегишли ҳужжатлар тайёрланмоқда. Мазкур мақбараларни таъмирлаш учун вилоят бюджетидан 1 миллиард сўм ажратилган ва айни кунларда Саъду-Саид ва Биби Хадича мақбараларида реконструкция ва ободонлаштириш ишлари олиб борилмоқда.\nЎзМТДП депутатлари ҳисобот юзасидан тегишли қарор қабул қилиб, ушбу масалани халқ депутатлари Ховос туман Кенгаши сессияси кун тартибига киритишни белгилаб олдилар.\nЎзМТДП Ховос туман кенгаши раиси


4) Зайдга тегишли тўқсонлик - Мерослар китоби\n4) Зайдга тегишли тўқсонлик.\n^ 4) Зайдга тегишли тўқсонлик. Улар она, бобо, шақиқа, ота бир бўлган иккита ака-ука ва битта опадир. Масалани 90га кўпайтириб чиқарилгани учун шундай номланган.\nУнинг 90 қилиб чиқарилиши йўли шуки, бу ерда бобо учун яхшироқ улуш онанинг олтидан биридан қолган молнинг учдан биридир. Агар қолган молнинг учдан бирини олтидан бир билан бирга эътибор қилинса, масаланинг асли 18 бўлади. Энди бунинг аслини онанинг олтидан бирининг махражи бўлган 6 қилиниши дуруст бўлади. Она учун 1 тегиб, 5 қолади. Унинг учдан бири тугал эмас. Шунинг учун учдан бирнинг махражи бўлган 3ни 6га кўпайтириб, 18 қилинади. Бунинг аслидан онага олтидан бир, яъни 1х3=3 тегиб, 15 қолади. Ундан бобога қолган молнинг учдан бири, яъни 5 тегади. Шақиқа опага молнинг ярми, яъни 9 тегади. Энди ота бир ака-сингилларга 1 қолди. Уни тақсимлаш учун уларнинг бошлари сони бўлган 5ни масаланинг асли ёки ечими бўлган 18га кўпайтириб, 90 қилинади. Энди бундан онага 3х5=15, бобога 5х5=25, туғишган опага 9х5=45, ота бир ака-сингилларга 5, яъни икки ака-уканинг ҳар бирига 2, опага 1 тегади.\nҚуйида унинг икки хил сурати:\nота бир 2 ака-ука\nота бир опа\n6х3 18х5 90\nАсосийси шу. Энди мерослар ҳисоби деб аталган нарса қолди. У ҳисоб боби, муносахот боби, тарикаларни бўлиш боби деб аталувчи боблардан ташкил топган. Уларни фароиз китобларидан ўқиб ўрганиш мумкин.\n^ Фараз билан ҳисобини чиқариб ва эҳтиёткорлик билан мерос бериш ҳақидаги боб\nЮқорида айтиб ўтилган гапларнинг ҳаммаси мерос қолдирувчининг вафоти аниқ бўлган, шунингдек унинг вафоти пайтида вориснинг борлиги аниқ бўлган ҳолатга тегишли бўлиб, бу аниқ-тиниқ ва ҳеч қандай мушкиллик йўқ бўлган ҳолатдир.\nБироқ, ҳаётда шундай ҳолатлар ҳам бўладики, унда иш чигал бўлади, мерос қолдирувчининг ва вориснинг ҳоли маълум бўлмайди. Баъзи ворислар ҳам бўладики, уларнинг ҳолатлари борлик билан йўқлик ўртасида бўлади, қориндаги ҳомила, сувга ғарқ бўлган, вайрона остида қолган, йўқолиб қолган одам каби. Баъзи ворисларнинг ҳолатлари эса эркаклик ва аёллик ўртасида ноаниқ бўлади, мушкил хунаса ва қориндаги ҳомила каби.\nВорисларда ва мерос қолдирувчиларда бўладиган ана шундай тараддудли ҳолатлардан келиб чиқиб, фараз билан ҳисоблаш ва эҳтиёткорлик билан мерос бериш деб аталувчи алоҳида боблар тузилган. Улар қуйидаги боблардир:\nМушкил хунаса боби.\nЙўқолиб қолган одам боби.\nҒарқ бўлган ва вайрона остида қолган одам боби.\n^ Хунасанинг мероси ҳақидаги боб\nХунаса ёки хунсо (خنثى) мулойимлик, синиқлик ва эгилиш маъносини билдирувчи «инхинос» (انخناث) сўзидан олинган бўлиб, фароиз илми истилоҳида хунаса деб ҳам эркаклик, ҳам аёллик таносил аъзосига эга бўлган ёки умуман таносил аъзоси бўлмаган шахсга айтилади.\nУнда бор бўлиши мумкин бўлган томонлар фарзандлик, ака-укалик, амакилик ва валоъдир. Чунки, бу санаб ўтилганларнинг ҳар бири эркак бўлиши ҳам, аёл бўлиши ҳам мумкин. Мушкил (яъни, эркак ё аёллиги аниқланмаган) хунаса на ота, на она, на бобо, на буви бўла олади. Чунки, агар ундай бўлса эди, унинг иши аниқ бўлган бўлар ва мушкил хунаса дейилмас эди. Шунингдек, мушкил хунаса на эр, на хотин бўла олади. Чунки, модомики, мушкил бўларкан, унинг турмуш қуриши ҳам дуруст бўлмайди.\nАллоҳ таоло одамзотни эркак ва аёл қилиб яратди. Аллоҳ таоло айтади: «Эй инсонлар! Сизларни бир жондан (Одамдан) яратган ва ундан жуфтини (Ҳаввони) вужудга келтирган ҳамда у икковидан кўп эркак ва аёлларни тарқатган Парвардигорингиздан қўрқингиз!» (Нисо: 1),«Осмонлар ва Ер Аллоҳнинг мулкидир. У Ўзи хоҳлаган нарсани яратур. У Ўзи хоҳлаган кишига қизларни ҳадя этур ва Ўзи хоҳлаган кишига ўғилларни ҳадя этур» (Шўро: 49).\nАллоҳ субҳанаҳу ва таоло улардан ҳар бирининг ҳукмини баён қилди ва ҳам эркак, ҳам аёл бўлган шахснинг ҳукмини баён қилмади. Бу эса бу икки сифат бир кишида жамланмаслигига далолат қилади. Ундай бўлса, қандай қилиб ўртада зидлик бўлгани ҳолда бу нарса бўлаяпти?! Аллоҳ субҳанаҳу ва таоло улар ўртасини ажратиб турувчи аломатлар қилиб қўйди. Шунда ҳам баъзан бир шахсда ҳам эркакнинг, ҳам аёлнинг таносил аъзоси бўлиб, иштибоҳ пайдо бўлиб қолади.\nУламолар хунасанинг унда зоҳир бўладиган эрлик ё аёлликка далолат қилувчи белгиларига қараб мерос олишига ижмоъ қилганлар. Масалан, агар эркак кишидек бавл қилса, эркакнинг меросини олади, аёл кишидек бавл қилса, аёлнинг меросини олади. Чунки, бавл қайси йўлдан келиши бир шахснинг эркаклиги ё аёллигига энг катта далиллардан саналади. Зотан, бавл ёш боладан ҳам, катта кишидан ҳам келади. Унинг қайси таносил аъзоси орқали бавл қилишининг ўзиёқ ўша жинс аҳлидан эканига далолат қилади ва бавл келмаётган таносил аъзоси ортиқча аъзо ва яралишидаги бир нуқсон бўлиб саналади.\nАгар ҳар икки аъзоси билан бавл қилса, кўпроқ қайсиниси билан бавл қилиши эътиборли бўлади. Агар бошида бир аъзоси билан бавл қилишни бошлаб, кейин иккинчисидан ҳам бавл келса, биринчи бавл келган аъзо эътиборли бўлади.\nАгар ҳар икки аъзоси бавлнинг вақтида ҳам, миқдорида ҳам баробар бўлса, унда балоғатга етганда зоҳир бўладиган бошқа аломатлари зоҳир бўлгунча кутилади ва то ўша пайтгача мушкил (ноаниқ) бўлиб қолади. Лекин, балоғатга етгач ҳолати аниқ бўлишига умид бўлади.\nБалоғатга етганидан сўнг билинадиган аломатлар эркакларга хос бўлган белгилар бўлса, яъни соқол-мўйлов чиқиши ёки таносил аъзосидан маний (сперма, уруғ суви) келиши каби ишлардан бирортаси зоҳир бўлса, у эркак киши саналади. Аёлларга хос бўлган аломатлар, яъни ҳайз, ҳомиладорлик, кўкракларининг кўтарилиши зоҳир бўлса, у аёл деб саналади.\nАгар балоғат ёшига етгач ҳам унда эркаклик аломатларидан ҳам, аёллик аломатларидан ҳам биронтаси зоҳир бўлмаса, у ҳолати аниқланиши умид қилинмайдиган мушкил бўлиб қолаверади.\nУламолар унга ҳар икки ҳолатида ҳам мерос белгилашда ва у билан бирга бўлганларга мерос беришда бир неча фикрга бўлинганлар.\n- Баъзи уламолар мушкил хунасага зарар бўлувчироқ муомала қилинади, аммо у билан бирга бўлганларга эмас, деганлар. Яъни, уни эркак деб кўрилган тақдирда унга ўзининг улушидан камроқ улуш берилади ёки аёл деб кўрилган тақдирда улушини берилади. Агар ҳар икки тақдирдан бирида ворис бўлмаса, унга ҳеч нарса берилмайди.\n- Баъзи уламолар ҳар икки ҳолатда ҳам хунасага ҳам, у билан бирга бўлганларга ҳам зарарлироқ муомала қилинади, (тақсимотдан) ортиб қолган молни то хунасанинг ҳоли аниқлашгунича ёки ворислар уни тақсимлашга келишиб олгунларича тўхтатиб турилади, деганлар.\n- Баъзи уламолар мушкил хунасага агар у эркак ва аёллиги билан мерос олса, эркак ва аёл улушининг ярми берилади, агар икки тақдирдан фақат бири билан мерос олса, унга ўзи мерос олаётган тақдирнинг ярми берилади ва хунасанинг ҳоли аниқланишидан умид бўлса ҳам, бўлмаса ҳам фарқсиз, шунга амал қилинади, деганлар.\n- Баъзи уламолар масалага батафсилроқ киришиш керак, дейдилар. Яъни, агар хунасанинг ҳоли аниқланишига умид бўлса, унга ва у билан бирга бўлганларга зарарлироқ муомала қилинади, унга ҳам, у билан бирга бўлганларга ҳам аниқ билинган меросларини берилади ва ортиб қолган молни то унинг ҳоли аниқ бўлгунича тўхтатиб турилади. Агар унинг ҳоли аниқланишига умид бўлмаса, у ҳолда хунасага агар ҳар икки тақдир билан мерос олаётган бўлса, эркак меросининг ярмини ва аёл меросининг ярмини берилади. Агар икки тақдирдан бири билан мерос олаётган бўлса, унга ўзи ҳақли бўлган улушнинг ярми берилади, деганлар. Валлоҳу аълам.\nГоҳо меросхўрлар сафида ҳали она қорнида бўлган ҳомила ҳам бўлади. Маълумки, бундай пайтда ҳомиланинг аниқ ҳолатини билмасликдан, яъни унинг тирикми, ўликми, ўғилми, қизми, биттами, эгизакми эканини аниқ билмасликдан муаммо ҳосил бўлади. Аксарият ҳолларда ҳукм ҳам ана шу эҳтимолларнинг турига қараб турланади. Шунинг учун уламолар ҳомила хусусида алоҳида эътиборли бўлганлар ва мерос китобларида унга хос боб ажратганлар.\nҲомила – она қорнидаги боладир. Мерос илмида эса ҳомиладан мурод – у она қорнида эканида мерос қолдирувчиси вафот этган бола бўлиб, тирик туғилса, ҳар қандай тақдир билан мерос олади ё меросдан тўсилади ёки баъзи тақдирлар билан мерос олади ё меросдан тўсилади.\nМерос олишига ижмоъ қилинган ҳомила унда иккита шарт топилиши керак бўлган ҳомиладир:\n^ Биринчи шарт: Мерос қолдирувчи вафот этган пайтда бачадонда нутфа ҳолида бўлса ҳам бор бўлган бўлиши.\nИккинчи шарт: Аниқ-тиниқ тирик ҳолда туғилиши. Чунки, Расулуллоҳ соллаллоҳу алайҳи ва саллам: «Туғилаётган (чақалоқ) овоз қилса, меросхўр бўлади», деганлар (Абу Довуд (2920) Абу Ҳурайра розияллоҳу анҳудан ривоят қилган, Ибн Ҳиббон (13/392, №6032) саҳиҳ санаган).\nИстиҳлол, яъни, туғилаётган боланинг овоз қилиши маъноси – туғилаётган пайтида овоз чиқариб йиғлашидир. Баъзи уламолар унинг маъноси йиғи, акса уриш, қимирлаш каби ҳаёт аломати билинишидир, бу йиғининг ўзигагина хос эмас, ҳам деганлар.\nТуғилгандан сўнг овоз қилиши унинг тирик туғилганига ва шу билан иккинчи шарт топилганига далилдир.\nАммо, биринчи шарт – яъни, мерос қолдирувчи вафот этган пайтида ҳомила бачадонда бор экани – аниқ топилган экани унинг белгиланган муддатда туғилиши билан билинади. Бу муддат ҳолатлар тақозосига кўра кимдадир озроқ, кимдадир кўпроқ бўлиши мумкин. Мерос қолдирувчининг вафотидан кейин туғилган ҳомила учун учта ҳолат бордир:\n1-ҳолат: Мерос қолдирувчининг вафотидан сўнг ҳомиланинг энг кам муддати ўтмасидан туриб тирик ҳолда дунёга келиши. Бу ҳолатда у мутлақо мерос олади. Чунки, унинг шу муддатда туғилганидан сўнг яшаб кетиши мерос қолдирувчининг вафотидан аввал мавжуд бўлганига далил бўлади.\nҲомиланинг энг кам муддати уламолар иттифоқига кўра, олти ойдир. Чунки, Аллоҳ таоло айтади: «Унга ҳомиладор бўлиш ва уни (сутдан) ажратиш (муддати)ўттиз ойдир» (Аҳқоф: 15). Бошқа бир оятда айтади: «Оналар болаларини тўла икки йил эмизадилар» (Бақара: 233). Агар икки йилни – яъни йигирма тўрт ойни – ўттиз ойдан айирса, олти ой қолади ва бу ҳомиланинг энг кам муддатидир.\n2-ҳолат: Мерос қолдирувчининг вафотидан сўнг ҳомиланинг энг кўп муддати ўтганидан сўнг дунёга келиши. Бу ҳолатда мерос олмайди. Чунки, шунча муддат ўтганидан кейин туғилганлиги унинг мерос қолдирувчининг вафотидан сўнг вужудга келганига далолат қилади.\nУламолар ҳомиланинг энг кўп муддатини белгилашда уч хил фикрга бўлинганлар:\nҲомиланинг энг кўп муддати икки йил. Бунга Оиша розияллоҳу анҳонинг: «Бола она қорнида икки йилдан ортиқ қолмайди» деган сўзларини далил қиладилар (Дорақутний (3/321, №279), Байҳақий (7/443) ривоятлари ). Бунга ўхшаган ўринда ижтиҳодга ўрин қолмайди. Чунки, бу сўз Расулуллоҳ соллаллоҳу алайҳи ва салламга марфуъ бўлган ҳадис ҳукмида бўлади.\nҲомиланинг энг кўп муддати тўрт йил. Чунки, нас (оят ва ҳадисдан далил) бўлмаган ўринда вужудга (яъни, воқеликка) қайтилади. Дарҳақиқат, ҳомиланинг она қорнида тўрт йил қолгани воқеликда бўлган.\nҲомиланинг энг кўп муддати беш йил.\nМазкур сўзларнинг қувватлироғи – валлоҳу аълам – ҳомиланинг энг кўп муддати тўрт йил дейилган сўздир. Чунки, бу ҳақда аниқ чеклов билан далил келмаган. Шу боис вужудга қайтилади, бунинг воқеда тўрт йил бўлгани маълум, валлоҳу аълам.\n3-ҳолат: Ҳомила муддатининг энг паст чегарасидан юқори ва энг юқори чегарасидан паст муддатда туғилиши. Агар бу ҳолатда ҳомиладор аёлнинг у билан жинсий алоқада бўлиб турадиган эри ёки хожаси бор бўлса, у ҳомила маййитдан мерос олмайди. Чунки, унинг мерос қолдирувчи вафот этган пайти бор бўлгани аниқ эмас, ҳомиланинг мерос қолдирувчи вафот этганидан кейин пайдо бўлгани эҳтимоли бор. Агар шу муддат ичида эри ё хожаси умуман бўлмаган ёки бўлса ҳам бошқа жойда бўлгани сабабли у билан жинсий алоқада бўлмаган ёки жинсий заифлиги туфайли у билан қўшилишни тарк қилган бўлса, у ҳомила мерос олади. Чунки, унинг борлиги аниқ бўлди.\nУламолар ижмоъсига кўра, агар чақалоқ туғилганидан сўнг овоз қилган бўлса, унинг тирик туғилганлиги аниқ бўлади. Овоз қилишдан бошқа, яъни қимирлаш, эмиш, нафас олиш каби ҳолатлар хусусида ихтилоф қилганлар. Айрим уламолар фақат овоз чиқаришга чекланадилар ва ундан бошқа юқоридаги ишларни бунга қўшмайдилар. Баъзи уламолар эса чақалоқнинг тириклигига далолат қилувчи барча ишларни овоз чиқариш сафига қўшадилар. Қувватлироқ гап ҳам шудир. Чунки, овоз қилиш (истиҳлол)нинг тафсири фақат фарёд кўтаришга чекланмайди, балки баъзи уламолар наздида қимирлаш ва шу кабиларни ҳам ўз ичига олади. Ҳатто, истиҳлолнинг тафсири овоз чиқариш ва фарёд кўтаришга чекланган тақдирда ҳам бу нарса бошқа тириклик аломатлари билан далил қилишни ман қилмайди, валлоҳу аълам.\nҲомилага мерос берилиши кайфияти:\nАгар ворислар ичида ҳомила ҳам бўлса ва улар унинг туғилишини ва ворислик жиҳатидан ҳолати аниқ бўлишини кутмасдан меросни тақсимлашни талаб қилсалар, аслида бундай ҳолатда энг муносиб иш ҳомиланинг оқибатини кутиш, шу билан хилофдан чиқиш ва меросни бир марта тақсимлашдир.\nАммо, ворислар кечиктиришга ва то ҳомила туғилгунича кутишга рози бўлмасалар, уларга тақсимлаб бериш мумкинми? Уламолар бу борада икки хил фикрга бўлинганлар:\n1) Уларга бунга имкон берилмайди. Чунки, ҳомиланинг ҳолати аниқ эмас, унда шак бор, унинг ҳолати бир неча хил бўлиши мумкинлиги ортидан унинг ҳам, у билан бирга мерос оладиган ворисларнинг ҳам улушларида фарқлилик пайдо бўлади.\n2) Ворисларнинг талабларига имкон берилади ва уларни кутишга мажбур қилинмайди. Чунки, бундан уларга зарар келиши мумкин, улар орасида айримлари камбағал бўлиши, ҳомила муддати эса чўзилиб кетиши мумкин. Шунинг учун ҳомилага эҳтиёт юзасидан унинг тўла улушини кафолатлайдиган миқдорни тўхтатиб қўйилади, тақсимотни кечиктиришга ҳожат йўқ.\nМана шу фикр қувватлироқ кўринади. Аммо, бу сўз эгалари тўхтатиб қўйиладиган миқдор тўғрисида ихтилоф қилганлар. Чунки, она қорнидаги ҳомиланинг ҳақиқатини Аллоҳдан бошқа ҳеч ким аниқ билмайди. Унинг шаънида тирик ё ўликлиги, ўғил ё қизлиги, битта ё бир нечталиги жиҳатидан бир талай эҳтимоллар бор. Шубҳасиз, бу эҳтимоллар унинг ва у билан биргаликда мерос олувчиларнинг мерослари миқдорига таъсир кўрсатади. Шунинг учун ҳомила учун олиб қўйиладиган миқдор тўғрисида бир қанча фикрларга бўлиндилар:\n1) Ҳомиланинг сони аниқ эмас, чунки аёл киши кўпи билан нечта ҳомилага ҳомиладор бўлиши аниқ маълум эмас. Шунинг учун ҳомила билан биргаликда мерос оладиган ворисларнинг ҳолатига қаралади. Улардан қай бири бир тақдирда мерос олиб, бошқа бир тақдирда мерос олмайдиган бўлса, ёки улуши аниқ ўлчовли бўлмаса, масалан, асаба бўлса, унга ҳеч нарса берилмайди. Қай бири ҳамма тақдирда ҳам бирида кўпроқ, бирида озроқ мерос олишга ҳақли бўлса, унга энг кам улушини берилади. Қай бирининг улуши барча тақдирларда ҳам бир хил бўладиган бўлса, унга улушини комил берилади. Мана шу эътиборлардан сўнг қолган молни то ҳомиланинг ҳолати аниқ бўлгунига қадар тўхтатиб қўйилади.\n2) Ҳомила учун энг фойдали саналган улушни олиб қўйиб турилади ва у билан биргаликда мерос олувчиларга зарарлироқ бўлган муомалани қилинади. Яъни, ҳомилага икки эркак ва икки аёл меросининг энг кўп қисмини тўхтатиб қўйилади ва у билан биргаликда мерос олувчи ворисга ўз улушидан аниқ бўлган қисмини бериб турилади. Ҳомила туғилгач ва унинг иши аниқ бўлгач, унга тўхтатиб қўйилган молдан ўзи ҳақли бўлган миқдорни берилади, улушидан ортиғини қайтарилади. Агар улуши миқдорида бўлса, уни комил олади. Агар улушидан камроқ миқдорда бўлса, камини ворислардан олинади.\n3) Ҳомилага бир ўғилнинг ёки бир қизнинг улушини – қай бири кўпроқ бўлса ўшани – олиб қўйилади. Чунки, аксарият ҳолларда одатда аёл киши бир туғишда биттадан ортиқ туғмайди. Шунинг учун ҳукм аксарият ҳолатга қараб олинади. Қози ворислар ичидан бир кишининг улушидан зиёдасини — эҳтиёж тушиб қолса, яъниб ҳомила иккита бўлиб қолса — беришни зиммасига оладиган кафил олади, чунки ҳомила ўз ишини назорат қилишга қодир эмас, шу боис эҳтиёт жиҳатидан қози у учун назоратчи бўлади.\nБу сўзлар ичида қувватлироғи эҳтиёткорликка кўпроқ эътибор берилган сўз, яъни иккинчи сўздир. Чунки, бир қориндан иккита бола туғилиши кўп учрайдиган ҳодиса, иккидан ортиқ эгизаклар туғилиши эса камёб ҳолат саналади. Учинчи сўз эгалари айтганидек кафил олиш баъзан имконсиз бўлиб қолади. Ҳатто, кафил бўлган тақдирда ҳам унинг ҳаққида содир бўлиши мумкин бўлган баъзи ишлар туфайли тўлай олмай қолиши мумкин, натижада ҳомила агар эгизак бўлса, унинг ҳаққи зое бўлиши хавфи бор.\nРожиҳ-қувватлироқ сўзга кўра, ҳомила учун олти хил тақдир-ўлчов олинади. Чунки, у ё узил-кесил тирик ҳолатда туғилиши ё ўлик ҳолатда туғилиши мумкин. Тирик ҳолатда туғилган тақдирда ё ўғил бўлиши, ё эса қиз бўлиши, ё ўғил ва қиз, ё икки ўғил ё икки қиз бўлиши мумкин. Мана шу олтита тақдир бўлиб, ҳар бир тақдирнинг алоҳида масаласи бор ва ҳар бирига ўзига хос ҳисоб амалияси бажарилади. Бунда ворисларнинг ҳолига қаралади. Ким барча масалада ҳам бир хил мерос оладиган бўлса, унга улушини тўла берилади. Ким баъзисида ортиқроқ, баъзисида камроқ оладиган бўлса, унга энг кам улуши бериб турилади. Ким баъзисида мерос олиб, баъзисида мерос олмайдиган бўлса, унга ҳеч нарса берилмайди ва қолган молни то ҳомиланинг ҳолати аниқлангунига қадар тўхтатиб турилади, валлоҳу аълам.\n^ Мафқуд (йўқолиб қолган киши) мероси ҳақидаги боб\nМафқуд – йўқолиб қолган одам – дом-дараксиз йўқолган, ҳоли номаълум бўлган, ўлик-тириклиги билинмайдиган одам бўлиб, йўқолиши сафарда бўладими, ўз юртидами, урушдами, кемаси тешилибми ё душман қўлига асир тушибми, ё бошқа сабабданми, фарқсиздир.\nМафқуднинг ҳоли у йўқолган пайт мобайнида борлик ё йўқлик ўртасида эҳтимолий бўлгани ва ҳар икки ҳолатнинг ўзига хос ҳукмлари бўлгани учун, яъни унинг аёлига нисбатан, у бошқадан оладиган меросга нисбатан, бошқалар ундан оладиган меросга нисбатан, у билан биргаликда мерос оладиган шахсларга нисбатан хос ҳукмлар бўлгани учун, агар икки эҳтимолдан бири кучлироқ бўлмаса, унинг воқеълигига ишонч ҳосил қилинадиган бир муддатни белгилаш зарур бўлади ва шу муддат ичида у ҳақда ҳеч қандай маълумот билинмаса, бу унинг йўқлигига далил бўлади.\nШунга биноан уламолар шу муддатни белгилашга иттифоқ қилганлар, бироқ унинг миқдори ҳақида икки хил сўзга бўлинганлар:\n^ Биринчи сўз: Муддатни белгилашда ҳокимнинг (ҳукм чиқарувчининг) ижтиҳодига қайтилади. Чунки, асл-асос мафқуднинг ҳаёт эканлигидир ва бу аслдан фақат (унинг ҳаёт эмаслигига бўлган) аниқ ишонч билангина ёки ишонч ҳукмида бўлган нарса билангина чиқиш мумкин. Бу жумҳурнинг сўзидир. Унинг борлиги ҳақидаги фикр ғолиб бўладими, ҳалок бўлгани ҳақидаги фикр ғолиб бўладими, 90 ёшидан олдин йўқолганми, кейинми, фарқсиздир. То унинг вафот этганига ҳужжат барпо бўлгунича ёки шундан ортиқ яшамаслигига гумон ғолиб бўладиган муддат ўтмагунича кутилади.\n^ Иккинчи сўз: Тафсилдир. Яъни, мафқуд учун иккита ҳолат бор:\n1) Унинг ҳалок бўлганлиги ҳақида гумон ғолиб бўлиши. Бирон ҳалокат пайтида йўқолган ёки урушда йўқолган ёки чўкиб кетиб, ичида бўлганлардан баъзилари саломат қолиб, баъзилари ҳалок бўлган кемада йўқолган ёки уйидан намозга ё бошқага чиқиб кетиб, дом-дараксиз кетган киши каби. Бу одамни йўқолганидан бошлаб тўрт йил кутилади. Чунки, бу одатда мусофирлар ва савдогарлар қайтиб келиши кўп такрорланадиган муддатдир. Мана шу муддат ичида ундан хабар бўлмаслиги унинг тирик эмаслиги ҳақидаги гумонни ғолиб қилади.\n2) Мафқуднинг саломатлиги ҳақида гумон ғолиб бўлиши. Тижорат учун ё саёҳат учун ё илм талаб қилиш мақсадида чиқиб кетиб, дом-дараксиз кетган киши каби. Бундай одамни туғилган пайтидан ҳисоблаб 90 йил кутилади. Чунки, бундан ортиқ яшамаслиги гумонда ғолибдир.\nБулар ичида кучлироғи биринчи сўздир. Яъни, мафқудни кутиш муддатини белгилашда ҳокимнинг ижтиҳодига қайтилади. Чунки, бу нарса даврлар, мамлакатлар ва шахсларнинг фарқлилигига қараб фарқланади. Ҳозирги даврда ахборот алмашув ва алоқа воситалари ривожланган, ҳатто бутун жаҳон битта шаҳарга ўхшаб қолган ва ҳолат аввалги даврлардан кескин фарқ қилади.\nАгар мафқудга мерос қолдирувчи шахс ана шу кутиш муддати ичида вафот этса:\n- Агар мафқуддан бошқа вориси бўлмаса, то иш аниқ-тиниқ бўлмагунича ёки муддат ўтмагунича ҳамма молини тўхтатиб қўйилади.\n- Агар мафқуддан бошқа ворислари ҳам бўлса, уларнинг масаласи хусусида уламолар бир неча хил сўзларга бўлинганлар. Улар ичида кучлироғи аксарият уламоларнинг сўзики, мафқуд билан бирга мерос олувчиларга зарарлироқ муомала қилинади ва улардан ҳар бирига аниқ ишонч ҳосил қилинган улуши берилиб, қолганини тўхтатиб қўйилади. Яъни, мафқудни тирик деган эътибор билан меросни тақсимланади, сўнг уни ўлган деган эътибор билан тақсимланади. Қай бир ворис икки масалада ошиқ-кам улуш оладиган бўлса, унга камроқ улушни берилади. Ҳар икки масалада ҳам бир хил улушга ҳақли бўладиган ворисга тўла улуш берилади. Икки масаладан фақат бирида мерос оладиган ворисга ҳеч нарса берилмайди. Қолган молни то мафқуднинг ҳоли аниқ бўлгунига қадар тўхтатиб қўйилади.\nБу мафқуднинг бошқадан мерос олиши ҳақидаги гап эди. Энди бошқаларнинг мафқуддан мерос олишлари масаласига келсак, кутиш муддати ўтганидан кейин ҳам унинг иши аниқ бўлмаса, уни ўлган деб ҳукм қилинади ва ўзининг молини ҳам, мерос қолдирувчисининг унга деб олиб қўйилган молини ҳам унинг ўлганига ҳукм қилинган пайтда мавжуд бўлган ворисларига тақсимланади, кутиш муддати ичида ўлиб кетган ворисга берилмайди. Чунки, мафқуднинг ўлими ҳақидаги ҳукм кутиш муддати ичида ўлган кишининг вафотидан кейин келди. Ворислик шартларидан бири – ворис мерос қолдирувчининг вафотидан кейин ҳаёт бўлиши эди.


1. Албатта, Биз у (Қуръон)ни Қадр кечасида нозил қилдик. 2. (Эй Муҳаммад алайҳиссалом,) Қадр кечаси нима эканлигини Сиз қаердан ҳам билар эдингиз?! 3. Қадр кечаси минг ойдан яхшироқдир. 4. У (кеча)да фаришталар ва Руҳ (яъни Жаброил алайҳиссалом) Парвардигорларининг изни-ихтиёри-ла (йил давомида қилинадиган) барча ишлар билан (осмондан заминга) тушурлар. 5. У (кеча) то тонг отгунча тинчлик-омонликдир.\nБу сура Аллоҳ таоло Қуръони Каримни нозил қилган кечанинг сифати билан «Қадр сураси» деб номланган. «Қадр» улуғ ва шараф маъносидадир. «Албатта, Биз у (Қуръон)ни Қадр кечасида нозил қилдик», яъни қадри улуғ ва шарафли кечада тушира бошладик.\nМаккада нозил бўлган бу сурада Қуръони Карим нозил бўлишининг бошланиши, Қадр кечасининг бошқа кун, бошқа тун ва бошқа ойлардан афзаллиги баён этилган. Бу кечада фаришталар, жумладан, Жаброил (алайҳиссалом) раҳм қилувчилар раҳмлиси Аллоҳ ҳузуридан солиҳ мўмин бандаларга нур, фазилат ва хайр-барака билан тушади.\nҚуръоннинг Қадр кечасида нозил бўлиши\n«Қадр кечасида нозил қилдик», дейилишидан мурод Қуръон оятлари шу кеча нозил бўла бошлади, демакдир. Чунки Расулуллоҳга (соллаллоҳу алайҳи васаллам) пайғамбарлик Рамазон ойида келган. Шунинг учун бу сурада «Албатта, Биз у (Қуръон)ни Қадр кечасида нозил қилдик», дейилади.\nДухон сурасининг 1 − 6-оятларида ҳам бундай марҳамат қилинади: «Ҳо. Мим. Очиқ-равшан китоб − Қуръонга қасамки, албатта, Биз уни бир муборак-баракотли кечада нозил қилдик. Дарҳақиқат, Биз (инсонларни ушбу Қуръон билан охират азобидан) огоҳлантиргувчи бўлдик. У (кеча)да барча пухта-аниқ иш(лар) айрилур (белгиланур). (Бу кечада тақдир қилинадиган барча ишлар) Бизнинг ҳузуримиздан бўлган Ишдир. Дарҳақиқат, Биз (башариятга пайғамбарлар) юборгувчи бўлдикки, (бу) Парвардигорингиз томонидан бўлган раҳмат — меҳрибонликдир. Албатта, Унинг Ўзигина (барча нарсани) Эшитгувчи, Билгувчидир».\nБақара сурасидаги: «(У саноқли кунлар) Рамазон ойидирки, бу ойда одамлар учун ҳидоят бўлиб ва ҳидоят ва Фурқон (ҳақ билан ботилни ажратгувчи)нинг очиқ оятлари бўлиб Қуръон нозил қилинган» мазмунли 185-оят ҳам муборак Рамазон ойида Қуръони Карим нозил бўла бошлаганини билдиради.\nАнфол сурасидаги: «(Эй мўминлар,) агар сизлар Аллоҳга ва (ҳақ билан ноҳақликнинг) ажралиш кунида — икки жамоа тўқнашган кунда, (яъни Бадр жангида) бандамиз (Муҳаммад)га нозил қилганимиз (оятлар ва фаришталардан иборат) нарсага иймон келтиргувчи бўлсангизлар», мазмунли 41-оятда Қуръони Карим нозил бўлган вақт эмас, балки Рамазон ойининг ўн еттинчиси — Бадр кунида урушга тааллуқли ҳукмлар, фаришталар ва ғалаба ҳақидаги оятлар нозил бўлгани мўминларга эслатилади. Бадр куни ҳақ билан ботилнинг ораси ажратилгани боис «Фурқон куни» деб таърифланяпти.\n«Албатта, Биз у (Қуръон)ни қадр кечасида нозил қилдик», яъни Қуръони Каримни нозил этишни Қадр кечасида бошладик. Қадр кечаси муборак кечадир. «Биз у (Қуръон)ни муборак кечада нозил қилдик» (Духон, 3); «(У саноқли кунлар) Рамазон ойидирки, бу ойда... Қуръон нозил қилинган» (Бақара, 185). Сўнг йигирма уч йил мобайнида воқеа ва ҳодисаларга илоҳий ҳукмни баён этиб, бўлиб-бўлиб туширишни тамомладик.\nМаҳмуд Замахшарий (раҳматуллоҳи алайҳ) бундай дейди: «Аллоҳ таоло Қуръонни уч усул билан улуғлаган. Биринчиси, Қуръонни нозил этишни фақат Ўзига мансуб қилган. Иккинчиси, унинг улуғлиги ва шарафини билдириб, номини очиқ айтмай, ишора билан келтирган. Учинчиси, Қуръон нозил қилинган вақтнинг қадрини оширган.« Қадр кечаси нима эканини сиз қаердан ҳам билар эдингиз? Қадр кечаси минг ойдан яхшироқдир». Яъни Қадр кечаси нима эканини сизга нима билдирди? Бу сўроқ Қадр кечаси шаънини кўтариш, қадрини улуғлаш, шарафини баён этиш учундир.\nМаҳмуд Замахшарий (раҳматуллоҳи алайҳ) яна айтади: «Қадр кечаси ишлар тақдир ва ҳукм этиладиган кечадир. Духон сурасининг 4-оятида ҳам:«У (кеча)да барча пухта-аниқ иш(лар) айрилур (белгиланур)», деб баён этилган».\nҚадр кечасида қилинган амал минг ойда қилинган амаллардан яхшидир. Имом Аҳмад ва Насаийлар Абу Ҳурайрадан (розияллоҳу анҳу) ривоят қилишларича, Рамазон ойи келганида Расулуллоҳ соллаллоҳу алайҳи васаллам : «Сизларга Рамазон ойи, муборак ой келди. Аллоҳ сизларга бу ойда рўза тутишни фарз қилди. Бу ойда жаннат эшиклари очилади, дўзах эшиклари ёпилади ва шайтонлар кишанланади. Унда минг ойдан яхши бир кеча бор. Ким ундаги яхшиликлардан маҳрум бўлса, маҳрум қилинади», деб марҳамат этганлар. Имом Бухорий ва Имом Муслим« Саҳиҳ»ларида Абу Ҳурайрадан (розияллоҳу анҳу) Расулуллоҳнинг (соллаллоҳу алайҳи васаллам): «Ким Қадр кечасида иймон билан Аллоҳ розилиги учун ибодат қилса, олдинги гуноҳлари мағфират қилинади», деганлари келтирилган.\n«У (кеча)да фаришталар ва Руҳ, яъни Жаброил алайҳиссалом Парвардигорларининг изни-ихтиёри-ла (йил давомида қилинадиган) барча ишлар билан (осмондан заминга) тушурлар». Яъни фаришталар, жумладан, Жаброил алайҳиссалом бу кечада келгуси (йилгача) тақдир қилинган амаллар билан осмондан ерга тушадилар. Расулуллоҳ соллаллоҳу алайҳи васаллам : «Аллоҳ таоло Бароат кечасида тақдир қилинган нарсаларни тайин этади. Қадр кечаси келганида уни ўз эгаларига топширади», деганлар. Улар Аллоҳнинг изнисиз ҳеч бир ишни қила олишмайди.\nМарям сурасининг 64-ояти мазмуни бундай: «Биз фақат Парвардигорингизнинг амри билангина нозил бўлурмиз». Оятда зикр этилган «Руҳ» Жаброилдирлар (алайҳиссалом). У зотнинг шарафлари юксак бўлгани учун номлари ажратиб зикр қилинган.\nФаришталарнинг ерга тушиб, оладиган фойдаларидан бири – улар осмонда яшовчиларда кўришмаган тоатлар турини ерда кўришади. Аллоҳга тасбеҳ айтувчиларнинг овозидан хушҳол бўлган гуноҳкорларнинг оҳларини эшитиб: «Келинглар, бизнинг Роббимизга тасбеҳимиздан кўра яхши бўлган овозни эшитамиз», дейишади.\nБу кечада ерда қилинган тоатнинг даражаси ортиқ бўлгани учун фаришталар ҳам, савоблари кўпайишини кўзлаб, ерда тоат қилишни исташади.\n«У (кеча) то тонг отгунча тинчлик-омонликдир».\nҚуръон нозил бўлиши ва фаришталар ҳозир бўлишлари сабаб яхшиликлар билан ўралган бу кеча бошдан-охир фақат саломатлик, омонлик, яхшилик ва баракот билан тўладир, унда ёмонлик йўқдир. Қуёш ботганидан тонг отгунигача бу ҳол давом этади. Тонг отгунча фаришталар жамоа-жамоа бўлиб раҳмат билан ерга тушишади.\n1. Қуръони Карим муборак Рамазон ойи кечаларидан бири Қадр кечасида нозил бўла бошлаган.\n2. Қадр кечаси шараф ва улуғлик, ҳукм ва тақдир кечасидир. Аллоҳ таоло унда ажал, ризқ ва бошқа ишларни тақдир қилиб уларни мукаллаф фаришталар — Исрофил, Микоил, Азроил ва Жаброилга (алайҳимуссалом) топширади.\n3. Қадрли кечада қилинган амал бошқа пайтлардаги минг ойлик амалдан яхшидир. Мана шу кечада минг ойда ҳам топилмайдиган кўп яхшиликлар тақсим қилинади.\n4. Фаришталар, жумладан, Жаброил (алайҳиссалом) барча осмондан, «Сидратул мунтаҳо»дан ҳам тушишади. Улар тонг отгунча одамларнинг дуосига «омин» деб туришади.\n5. Қадр кечаси Аллоҳ фақат омонлик, тинчлик, хайр ва барака туширувчи кечадир. Бу кечада шайтон бирор ёмонлик қилиш ва озор беришга қодир бўлмайди. Бу кеча барча яхшиликлар ва баракотларни, ризқлар тақдири, диний ва дунёвий манфаатларни қамраб олади.\nИмом Аҳмад Убода ибн Сомитдан (розияллоҳу анҳу) ривоят қилади: «Расулуллоҳ соллаллоҳу алайҳи васаллам :«Қадр кечаси Рамазоннинг охирги ўн кунлигидадир. Ким унда иймон билан Аллоҳ розилиги учун ибодат қилса, албатта, Аллоҳ аввалгию кейинги гуноҳларини кечиради. У тоқ рақамли кечада бўлади. Тўққизинчи ёки еттинчи ёки бешинчи ёки учинчи ёки охирги кеча қадр кечасидир», дедилар».\nҚадр кечаси қайси кеча?\nАксар уламоларнинг фикрига кўра, Қадр кечаси ҳар Рамазон ойининг йигирма еттинчи кечасидир. Имом Муслим ва Термизий Зирр ибн Ҳубайшдан ривоят қилган ҳасан саҳиҳ ҳадис бунинг далилидир. Зирр (розияллоҳу анҳу) Убай ибн Каъбга (розияллоҳу анҳу): «Биродарингиз Абдуллоҳ ибн Масъуд: «Ким бир йил тунлари қоим бўлса, Қадр кечасини топади», деб айтганлар», деганида, Убай ибн Каъб: «Аллоҳ Абу Абдураҳмон (яъни Ибн Масъуд)ни мағфират қилсин, ҳақиқатда у Қадр кечаси Рамазоннинг охирги ўн кунлигида эканини билар эди. Бу кеча йигирма еттинчи кечадир, лекин одамлар у нарсага суяниб қолмаслигини хоҳлаб айтмасди, — деди. Сўнгра қатъий қасам ичиб: — Йигирма еттинчи кечада», деди. Шунда мен: «Эй Абу Мунзир, нима далил билан бундай дейсан?» дедим. У зот: «Расулуллоҳ (соллаллоҳу алайҳи ва саллам) бизга айтган белги билан: у кун қуёш шуъласиз чиқади», деб жавоб берди.\nҚадр кечасининг аломатларидан бири — қуёш ўша куни шуъласиз оқариб чиқади. Абу Довуд ат-Тайолисий Ибн Аббосдан (розияллоҳу анҳу) ривоят қилади: «Расулуллоҳ (соллаллоҳу алайҳи васаллам Қадр кечаси ҳақида: «У кеча иссиқ ҳам, совуқ ҳам бўлмайди. Қуёш ўша куни оч қизил ҳолатда чиқади», дедилар».\nИбн Абу Осим ан-Набил Жобир ибн Абдуллоҳдан ривоят қилади. «Расулуллоҳ соллаллоҳу алайҳи васаллам): «Мен Қадр кечасини билдим. Сўнг у менга унуттирилди. У Рамазон ойининг охирги ўн кунидаги кечаларнинг биридадир. У кеча очиқ ярқираган бўлиб, иссиқ ҳам, совуқ ҳам эмас. Гўё ой борга ўхшайди. У кеча тонг отгунигача шайтонлар чиқмайди», дедилар».\nҚадр кечасини кечалар орасига яширишнинг ҳикмати\nҚадр кечасини яширишнинг ҳикмати ўлим вақтини ва қиёматни яшириш ҳикмати кабидир. Қадр кечаси мукаллафлар тоат этишга рағбат ва ҳаракатни кучайтириши, ғофил ва дангаса бўлмаслиги учун яширилган.


Дональд Трамп ўз ижтимоий тармоғини яратишга қарор қилди » Ўзбекистон янгиликлари – Zamin.uz\n, 02 2021, 19:42\n22 мар, 18:08 782 Дунё\nАҚШнинг собиқ президенти Дональд Трамп икки-уч ой ичида «ўз платформаси билан» ижтимоий тармоқларга қайтади. Бу ҳақда Трампнинг маслаҳатчиси Жейсон Миллер Fox News телеканали эфирида айтиб ўтди, деб ёзади Meduza.\n«Фикримча, икки ёки уч ой ичида ижтимоий тармоқларда Трампни ўз платформаси билан кўрамиз», — деди Миллер.\nУ Трампнинг лойиҳаси «ўйин қоидаларини бутунлай ўзгартириб юборишига» ишонч билдирди.\nУшбу платформа бирорта технологик компания билан ҳамкорликда яратиладими, деган саволга Миллер Трамп турли компания вакиллари билан кўплаб учрашувлар ўтказганини айтди.\n«Янги платформа жуда катта бўлади. Ҳамма у билан ҳамкорлик қилишни истаяпти ва ушбу платформага ўн миллионлаб фойдаланувчилар жалб қилинади», — деди Миллер.\nМаълумот учун, Дональд Трампни қўллаб-қувватловчилар томонидан ташкил этилган «Американи қутқариш марши» номли норозилик намойиши иштирокчилари 2021 йил 6 январь куни пойтахт Вашингтондаги Капитолий биносига бостириб кирган эди. Трампни қўллаб-қувватлаш учун уюштирилган намойиш Капитолий штурми билан тугаган. Тўрт киши ҳалок бўлиб, яна бир неча киши тан жароҳати олган. Полиция ходимларидан бири воқеа қурбонига айланган.\nШундан сўнг Facebook ва Instagram ҳам Дональд Трамп аккаунтини президентлик муддати тугагунча блоклади. Twitter эса Трампнинг шахсий аккаунтини «кейинчалик зўравонликка даъват этишнинг юқори хавфига боғлиқлиги сабаб» бутунлай блоклади.\nКапитолийга уюштирилган ҳужумдан сўнг, Америка Конгресси аъзолари, шу жумладан, бир нечта республикачилар ҳам Трампни тартибсизликларга даъват қилишда айблаб, унга импичмент эълон қилишга чақирди. У АҚШ тарихида икки марта импичмент эълон қилинган биринчи президент бўлди. Бироқ АҚШ Сенати Трампнинг импичментига қарши овоз берди. Собиқ давлат раҳбарига нисбатан қўзғолонга даъват қилганлик айбловини ёқлаб Конгресс юқори палатасининг 57 нафар аъзоси овоз берди. 43 сенатор қарши чиқди. Импичментни тасдиқлаш учун камида 67 киши ёқлаб овоз бериши керак эди. Шундай қилиб Трамп оқланди.\nЭрон президенти Трампнинг сиёсатчи сифатида “ўлганини” айтди 21 янв, 13:57\nТрампнинг тарафдорлари Капитолийга бостириб кирди (фото) 07 янв, 09:57\nТрамп Пентагон раҳбарини истеъфога жўнатди 10 ноя, 09:30\nДональд Трамп ижтимоий тармоқларда нима учун ўта фаол эканлигига изоҳ берди 31 дек, 21:21


ЙИРТҚИЧ АЙИҚ ЧАНГАЛИДАН ОМОН ЧИҚҚАН ЭРКАК… - 27 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 21.07.2019, 07:53\nГлавная » 2019 » Июнь » 27 » ЙИРТҚИЧ АЙИҚ ЧАНГАЛИДАН ОМОН ЧИҚҚАН ЭРКАК…\nЙИРТҚИЧ АЙИҚ ЧАНГАЛИДАН ОМОН ЧИҚҚАН ЭРКАК…\nТувада ўтган ой даҳшатли бир воқеа содир бўлганди. Ўрмонда ов қилиб юрган Александр исмли эркакка кутилмаганда йиртқич айиқ ташланиб қолди. Эркак айиққа қарши ҳеч қандай жиддий ҳаракат содир этишга улгурмади. Аксинча, маҳлуқ уни тилкалаб ташлади. Соғ жойининг ўзи қолмади. Бундан ташқари, эркакнинг умуртқа поғонаси синди. Энди Александр тик оёқда юра олмас даражага етди. Агар бошқа маҳлуқ бўлса, эркакни ўша ернинг ўзида еб битирарди. Бироқ йиртқич айиқлар емиш улкан бўлса, заҳирада сақлашни хуш кўради. Айниқса, ўлжасини ўлдирган бўлса, чиришини кутади. Уларга чириш палласига кирган ўлжа жуда ёқади.\nХуллас, айиқ ҳам Александрни ўлди деб хаёл қилганди. Инига судраб кетди. Александр бир ойча айиқ инида яшади. Фақат яқинда овчилар исковуч итлар кўмагида Александрни топишди ва касалхонага ётқизишди. Тан олиш керак, Александр даҳшатли аҳволда эди. Шунга қарамай, тирик қолибди. Бир ой давомида ўлимини кутибди. Лекин умридан бор экан, айиққа ем бўлишдан қутулди.


БМТ: Афғонистон гуманитар фожиа арафасида – Газета.uz\nФото: UNHCR / Edris Lutfi\nLotinchada 13 июл 2021, 17:46 Жаҳон\nАфғонистон гуманитар фожиага яқинлашмоқда, чунки мамлакатдаги можаронинг кескинлашиши инсонлар азият чекишининг кўпайишига ва аҳолининг кўчишига сабаб бўлмоқда. Бу ҳақда БМТнинг қочқинлар ишлари бўйича Олий комиссарлиги (ҚИОК) огоҳлантирди.\nҚИОК ҳисоб-китобларига кўра, 2021 йил январидан бошлаб 270 минг афғонлар асосан хавфсизликнинг йўқлиги ва зўравонлик сабабли мамлакат ичида кўчишга мажбур бўлган. Кўчишга мажбур бўлган фуқаролар сони 3,5 миллион кишидан ошган.\n«Сўнгги ҳафталарда ўз уйларини тарк этишга мажбур бўлган оилалар қочишларининг асосий сабаби сифатида хавфсизлик соҳасида вазиятнинг ёмонлашганини кўрсатишмоқда», — дея таъкидлайди ҚИОК.\nШунингдек, комиссарликнинг таъкидлашича, кўчишга мажбур бўлган фуқаролар ноҳукумат қуролли кучлар томонидан товламачилик қилинаётганлиги ҳамда асосий йўлларда қўлбола портлатиш воситалари борлиги ҳақида маълум қилган.\nБМТнинг Афғонистонга кўмаклашиш бўйича миссияси маълумотларига кўра, 2021 йилнинг биринчи уч ойида оддий аҳоли ўртасида қурбонлар сони ўтган йилга қараганда 29%га ошган. Уларнинг орасида аёллар ва болалар сони ортиб бормоқда.\n«Афғон халқининг матонати узоқ вақтга чўзилган можаро, кўп сонли кўчишга мажбур бўлган фуқаролар, COVID-19 пандемияси, такрорланиб турадиган табиий офатлар, шу жумладан қурғоқчилик, ва чуқурлашиб бораётган камбағаллик сабабли тугаб бормоқда. Афғонистонда тинчлик бўйича шартномага эришилмаганлиги ва ҳозирги зўравонликнинг тўхтатилмаслиги аҳолининг яна мамлакат ичида, шунингдек қўшни ва бошқа мамлакатларга кўчишга мажбур бўлишига олиб келади», — дейилади хабарда.


Ашхобод четидаги аҳоли пунктлари ичимлик сувисиз қолмоқда\n25 май 2020, Тошкент вақти: 03:59\nАшхобод четидаги аҳоли пунктлари тоза ичимлик сувисиз қолаяпти.\nОзодликнинг туркман хизмати хабарига кўра, Ашхободнинг ғарбий қисмидаги Гўкжа қишлоғи беш кундан бери сувсиз. Мазкур аҳоли пункти учун жавобгар амалдор шу кунларда сув таъминотини тиклашга ваъда берган.\nПойтахт яқинидаги Ясмансалик ва Херрикгала қишлоқларида ҳам анчадан бери ичимлик суви йўқ.\n“Сувни эрталаб соат 7 дан 9 гача икки соат беришади. Кечки пайт яна икки соат - соат 19 дан 21 гача узатишади. Кимдир уйидаги идишига сув йиғиб олган бўлса, кимдир ҳовлисига ҳандақ қазиб, ўшанга сув тўплаб олади. Айримлар сувни 10 тоннали катта идишларда сақлайди", дея хабар қилади туркман хизматининг Ашхободдаги мухбири.\nУнга кўра, мазкур аҳоли пунктларида 6 мингга яқин оила яшайди.\nОзодлик сув таъминотидаги муаммолар юзасидан пойтахт маъмурияти ҳамда юқорида номлари зикр этилган аҳоли пунктлари қарайдиган туман маъмуриятларидан изоҳ олишга муваффақ бўлолмади.


Таҳоратни мукаммал олмоқ\nАбу Ҳурайра (розияллоҳу анҳу)дан ривоят қилинди; Расулуллоҳ саллаллоҳу алайҳи ва саллам айтдилар: «Аллоҳ хатоларни нима билан ювмоғини ва даражаларни нима билан юксалтирмоғини сизларга хабар қилайинми?». Айтишди: «Ҳа, ё Расулуллоҳ! (хабар қилинг!)». Дедиларки, «Қийинчиликларга қарамай таҳоратни тўлиқ олмоқ, масжидлар сари қадамни кўпайтирмоқ, намоздан кейин намозни кутмоқ; мана, сизлар учун рибот (боғлиқлик, Ҳақ йўлидаги доимий жиҳод) ана шудир!».\nҚутайба худди шу ҳадисни бизга Абдулазиз ибн Муҳаммаддан, Ал-Аълодан, унинг отасидан, Абу Ҳурайра (розияллоҳу анҳу)дан, Расулуллоҳ саллаллоҳу алайҳи ва салламдан айнан айтиб берди ва ўз ҳадисида: «Мана, рибот ана шудир; мана, рибот ана шудир; мана, рибот ана шудир», деб уч марта айтди.\nБу бобда (Ҳазрати) Али, Абдуллоҳ ибн Амр, Ибн Аббос, Обида - уни Убайда ҳам дейишади - ибн Амр, Оиша, Абдурраҳмон ибн Оис Ал-Ҳадрамий ва Анас (розияллоҳу анҳум)дан ҳам ҳадис ривоят қилинган. Абу Ҳурайранинг бу бобдаги ҳадиси ҳасан-саҳиҳ. Ал-Аъло ибн Абдурраҳмон, бу - Яъқуб Ал-Жуҳаний Ал-Ҳуроқийнинг ўғли бўлиб, у муҳаддислар наздида сиқа (сўзи ишончли)дир.


Жириновский Порошенкодан унга “Рошен” фабрикасини беришни сўради\n14:02 / 13.07.2015\nРоссиялик сиёсатчи, Либерал-демократик партия раҳбари Владимир Жириновский Украина президенти Пётр Порошенкога унга Липецкда жойлашган “Рошен” қандолат фабрикасини беришни сўради. Давлат Думаси депутатининг айтишича, бу ҳолатда у Украина раҳбариятидан Костополь шаҳридаги фабрикани қайтаришни талаб қилмайди.\n“Порошенкога алмашишни таклиф қиламан. У менга Липецкдаги заводини беради, мен Костополдаги фабрикага даъво қилишни тўхтатаман”, – деб ёзди у Twitter’даги микроблогида.\nИлгарироқ Жириновский фабрикани “қайтариб олиши” ҳақида бир неча бор гапирганди. Айтилишича, фабрика унинг бобосига тегишли корхона ўрнида қурилган. Иккинчи Жаҳон уруши йилларида корхона вайрон этилиб, унинг негизида фабрика бунёд этилган. Жириновский Украинанинг илгариги президентларидан ҳам ўзига тегишли деб ҳисоблаётган фабрикани қайтаришни талаб қилган эди.


07:02 04 Декабр 2020\n22:30 05.11.2019 Ҳавола олиш\nРоссия етакчиси у ёки бу давлатнинг таъсири бугун қурол билан эмас, иқтисод билан ўлчанишини қўшимча қилди. Путиннинг сўзларига кўра, иқтисод "нафас олса", мамлакат - ривожлансагина "маданият соҳасидаги ютуқлар ҳам бошқача жилолана бошлайди".\nТОШКЕНТ, 5 ноя — Sputnik. Россия рус тили майдонини сунъий равишда, ўта қўрслик ва сурбетлик билан қисқартиришга уриниш ҳолатларига тўқнаш келмоқда, деб баёнот қилди Владимир Путин.\nДавлат раҳбарининг айтишича, рус тилига нисбатан уруш нафақат "ибтидоий русофоблар", балки агрессив миллатчилар томонидан ҳам эълон қилинмоқда, баъзи бир давлатларда эса рус тилига қарши уруш ҳатто давлат сиёсатига айланган.\n"Бунинг ортида — бу аниқ ва равшан бўлиши керак — яна ўша босим турибди, бу инсон ҳуқуқларининг тўғридан-тўғри бузилиши, шу жумладан, она тилига, маданиятга ва тарихий хотирага бўлган ҳуқуқларнинг поймол этилишидир", - деди Путин.\nШу билан бирга, президент, рус тилини кучли қурол деб атамасликка даъват қилди.\n"Чунки агар уни қурол деб олсак, у ҳолда тил билан худди қуролга қарши тургандек кураша бошлайдилар. Тилга қарши шундоқ ҳам кураш олиб борилмоқда, фақат бошқа мақсадларда", — деди у рус тили бўйича кенгаши йиғилишида.\nРоссия етакчиси у ёки бу давлатнинг таъсири бугун қурол билан эмас, иқтисод билан ўлчанишини қўшимча қилди. Путиннинг сўзларига кўра, тилга бўлган эътибор Россиянинг жаҳондаги таъсирига бевосита алоқадор: иқтисод "нафас олишни", мамлакат эса - ривожланишни бошласа, "маданият соҳасидаги ютуқлар ҳам бошқача жилолана бошлайди".\n"Бу бўлмас экан - минг урининг, (тилга қизиқиш ҳам) бўлмайди. Агар бизда яна икки-уч Толстой ва тўрт нафар Пушкин пайдо бўлса ҳам. Шунчаки, таржима қилишлари мумкин, холос. Бу юз фоиз... Агар давлат қудратли, кучли, жозибадор бўлса - рус тилини ўрганишади", - деб таъкидлади у.\nПрезидент шунингдек, Россия иқтисодий ҳамкорликни ривожлантираётган барча давлатларда рус тилига эътибор кучайганини пайқаш мумкинлигини қайд этди.\nБундан ташқари, "инструмент"нинг ўзи - тил - "лозим ҳолатда" бўлиши кераклиги, бунинг учун лингвистикага оид ҳуқуқий нормаларни такомиллаштириш зарурлиги, лекин улар инқилобий бўлиши керак эмаслиги, пунктуация ва орфографияни беўхшов соддалаштириб юбормаслиги кераклиги таъкидланди.\nПутин Россия зиммасида рус тили ва адабиётини сақлаш, ривожлантириш ва оммалаштириш сингари "улкан масъулият" ётганини қайд этди.